KO JE SVE SPUSTIO RAMPU ZA SRBIJU? Izbor za letovanje je sve manji, a evo gde naši građani mogu da putuju\nIzvor: SrbijaDanas.com, 17.Jul.2020, 10:03\nVest da je i Bugarska zatvorila svoje granice stigla skoro, a izbor za putovanje je svakim danom sve manji.\nKako portal sesaznaje, Republika Tunis je juče označila Srbiju kao crvenu zonu. U Tunis mogu ući samo državljani Tunisa koji imaju boravak u Srbiji.\nNakon Grčke u koju po svemu sudeći nećemo moći do kraja jula, Bugarska je zatvorila svoje granice, a i Italija je juče odlučila da zatvori granice za državljane Srbije.\nTakođe granice Slovenije, >> Pročitaj celu vest na sajtu SrbijaDanas.com << Mađarske, Nemačke i Austrije ostaju zatvorene za građane Srbije, a ambasadori zemalja članica EU 27 skinuli su Srbiju sa liste zemlja za koje je do sada važila preporuka za mogućnost putovanja preko spoljnih granica Šengen.\nZa naše državljane spuštena je rampa mnogih zemalja. Upravo zbog ovakvih situacija mnogi aranžmani se otkazuju, iako se nalazimo u jeku letnje turističke sezone.\nBroj zemalja u koje još uvek možemo da putujemo rapidno se smanjuje, a trenutno možemo da putujemo u nekoliko zemalja:\nTurska je svoje granice za strane turiste otvorila, a prvi čarter letovi krenuli su početkom jula, kada je, podsetimo, ambasador Srbije u Turskoj izjavio da je preporuka svakako put sa agencijom, čarter letovima.\nRedovni letovi za Egipat krenuli su 1. jula 2020. godine, a tamošnje vlasti ujedno su objavile i mere za sve koji dođu u tu afričku zemlju. Ipak ono što niko nije očekivao je to da mora da ima negativan test na koronavirus ne stariji od 48 sati.\nSvi ljubitelji Albanije mogu da predahnu jer su granice, bez ikakvog ograničenja još uvek otvorene, a ako nemate problem da letujete avionom dok traje pandemija, možete otići u Španiju, gde takođe nema karantina pri ulasku u zemlju.\nPutnici koji dolaze sa teritorije Republike Srbije mogu da uđu u Francusku bez ikakvih restikcija. Oni se mogu zadržati turistički najviše tri meseca, u skladu sa pravilima koja su važila i pre pandemije koronavirusa. Francuska će, kao i ostale zemlje EU pratiti epidemiološku situaciju u svakoj zemlji i u skladu sa tim korigovati odluke.\nKako se do sada pokazalo, dobro razmislite, jer čini se da je najbolje da letnje dane provedete u Srbiji.


Domaćini su poveli u 50. minutu kada je igrač Barselone Filipe Koutinjo bio precizan sa bele tačke. Prethodno je dosuđen penal zbog igranja rukom, uz konsultacuju sudije sa VAR-om. Samo tri minuta kasnije, Koutinjo je novim golom povisio na 2:0, i to na nakon centaršuta nekadašnjeg saigrača iz Liverpula Roberta Firmina.\nStrelac dva gola: Filipe Kutinjo\nNajlepši momenat na meču dogodio se u 85. minutu kada je rezervista Everton Soareš, samo minut nakon što je ušao u igru, postigao treći gol za Brazilce udarcem sa ivice šesnaesterca posle prodora. Bila je ovo 100. pobeda za Brazil na kontinentalnim takmičenjima.\nDrugi meč u A grupi biće odigran danas (subota, 15. jun) od 21 sat kada se sastaju Venecuela i Peru.


MILAN LUČIĆ: Sve je više elektronskih servisa za privredu i građane - Nira Press\nPočetna » MILAN LUČIĆ: Sve je više elektronskih servisa za privredu i građane\nMILAN LUČIĆ: Sve je više elektronskih servisa za privredu i građane\nOd Nove godine je počeo sa radom i Registar pružalaca računovodstvenih usluga, kao elektronska baza podataka o pravnim licima i preduzetnicima, sa dozvolama izdatim od strane Komore ovlašćenih revizora. U toku je i usklađivanje zdravstvenih ustanova sa važećim propisima, na osnovu kojih ove ustanove treba da se upišu u Registar zdravstvenih ustanova – ali, to je samo deo savremenih usluga APR-a\nNa kraju prošle godine, u Agenciji za privredne registre je bilo registrovano 400.646 privrednih subjekata, a uprkos otežanim uslovima poslovanja prouzrokovanim pandemijom virusa COVID-19 broj subjekata se nije smanjio, čak se i povećao i to za oko 10.000 u odnosu na prethodnu godinu.\n„Posao je pokrenulo 39.000 privrednih subjekata, gotovo isti broj privrednih društava, ali za četvrtinu manje preduzetnika u odnosu na 2019. godinu”, kaže Milan Lučić, direktor Agencije za privredne registre, u intervjuu za Magazin Biznis.\n„Iako korona nije podjednako uticala na poslovanje svih sektora, najveći deo privrednika je uspeo da se prilagodi novim uslovima poslovanja. Podrška poslovanju je bila odluka o kratkom trajanju vanrednog stanja i potpunog zatvaranja, ali i značajna finansijska pomoć države, koja je bila pravovremena i usmerena na kompletnu privredu”, ističe Lučić.\nOn precizira da će podatke o tome kako je korona uticala na finansijsko poslovanje privrede, Agencija imati kada se završi obrada finansijskih izveštaja za 2020. godinu, koji su već počeli da pristižu, jer je do sada elektronski podneto 30.000 izveštaja.\nOd 1. januara, uvedena je novina u Registru založnog prava na pokretnim stvarima i pravima, sa početkom registracije dve nove vrste ugovora. Omogućavanjem registracije ugovora o zalozi sa predajom predmeta zaloge u državinu poverioca i ugovora o prodaji pokretnih stvari sa zadržavanjem prava svojine radi obezbeđenja prodavčevog potraživanja do isplate cene u potpunosti uspostavljen je jedinstven pravni okvir za sva sredstva obezbeđenja. Na osnovu založnih prava registrovanih prošle godine, obezbeđena su potraživanja od 9,7 milijardi evra.\nU ovo vreme, u februaru, obično još odzvanja eho poruka čuvenog Svetskog ekonomskog foruma u Davosu, pošto se sredinom januara tamo\nKONTROVERZE OKO ENERGENTA PRVE INDUSTRIJSKE REVOLUCIJE: Svrgavanje uglja – kralja struje\nDok se svet polako ali postojano oslobađa uglja kao goriva za proizvodnju električne energije, Srbiji stigla nova opomena zbog njenih termoelektrana\nDRAGIJANA RADONJIĆ PETROVIĆ: Prvo zdravlje, pa kretanje, pa investiranje\nNijedan zoom, nijedna aplikacija ne može da zameni ljudski kontakt i ljudsku interakciju. Biće manjih investicionih transakcija, ali će ovu godinu\nGlobalna ekonomija opala za 3,5 odsto\nGodinu 2020. obeležila je kriza “kao nijedna druga” koja je počela kao zdravstvena kriza, a ubrzo se pretvorila u veliku ekonomsku\nIndividualna i korporativna filantropija u Srbiji\nŽelja da se pomogne drugome postoji u svakom pojedincu, ali bi ona bila gotovo neostvariva bez postojanja zajednice. Humanitarne i filantropske


BalkanMagazin :: Gas neće poskupeti - jeftinija gasifikacija čeka izmenu pravilnika\nGas neće poskupeti - jeftinija gasifikacija čeka izmenu pravilnika\nsreda, 26. avgust 2020 20:03\nGas neće poskupeti a interesovanje za priključivanje na gas je veliko, a to će sa završetkom radova moći oko pola miliona potrošača, rekao je za RTS Dušan Bajatović, direktor "Srbijagasa" i potvrdio da će sto posto do kraja iduće godine biti gasifikovani i Beograd i Vojvodina.\n"Gas neće poskupeti, stara je cena oko 32 dinara i ostaće barem do kraja predstojeće grejne sezone. Nema neizvesnosti oko toga i građani sigurno mogu da računaju na ovu cenu", potvrdio je za RTS Dušan Bajatović, direktor "Srbijagasa".\nŠto se cene priključka na gas tiče, Bajatović ukazuje da bi trebalo da se promeni Pravilnik o posebnim objektima i radovima. Dodaje da to možda nije fer i korektno, ali je, kako tvrdi, dobro za sve građane.\n"Negde su takse lokalnih samouprava prevelike, i mi želimo to da izbegnemo. U jednoj opštini je priključak 1.200, a taksa 1.300 evra. Nije realno. Sada će zasedati komisija da se to reši", kazao je on.\nNaveo je da je "Srbijagas" obezbedio novčana sredstva i da će omogućiti svuda u Srbiji da priključak za gas košta 780 evra i to na 36 meseci bez kamate u dinarima.\nDodao je i da "Srbijagas" zarađuje koliko agencija odobri za trošak, a to je 5.600 dinara po priključku i ne može biti više.\nDo kraja iduće godine biće gasifikovani i Beograd i Vojvodina\nIstakao je da su s Republičkim geodetskim zavodom napravili odličan posao i da "Srbijagas" praktično 90 posto uknjižava svu svoju imovinu.\nZna da u Zemunu i Grockoj postoje problemi, ali i da poseban tim radi na tome i trenutno se usaglašava planska dokumentacija.\nOčekuje da će u roku od mesec dana biti spremna sva potrebna planska dokumenta što se tiče Beograda.\nNaglasio je da će do kraja iduće godine sto posto biti gasifikovani i Beograd i Vojvodina.\nPriključenje na gas za 500.000 potrošača\nInteresovanje građana za priključak na gas je veliko.\n"Kada ovo što je u toku završimo, bez novih projekata, mi ćemo moći da priključimo do 500.000 potrošača. I Beograd će biti gasifikovan do kraja godine sto posto", poručuje direktor "Srbijagasa".\nDodaje i da se završava požarevački okrug, a očekuje da ove godine počne izgradnja čelika prema Valjevu.\n"Kolubarski okrug će biti prioritet, kao i jug Srbije, pre svega zbog industrijskih potrošača, kako je to u februaru i obećano od strane predesednika Aleksandra Vučić, radiće se i gasifikacija Leskovca, Gadžinog Hana i Vranja", najavio je Bajatović.\nIstakao je da "Srbijagas" i sada prodaje energiju, ali da je to malo poznato, i da je nažalost izražena u metrima kubnim.\n"Mi u računu imamo korektiv, ako je gas nešto manje ili veće energetske vrednosti, unosimo u račun. Na svaka dva sata uzimamo uzorke nekih četrdesetak mesta i obrađuju se u laboratoriji i tačno se utvrđuje energetska vrednost na osnovu čega se koriguje račun. Da bi se sprovela mera da prodajemo u kilovatima, neophodno je da se promeni regulativa i očekujem da će to uskoro biti urađeno", objasnio je Bajatović.\nGas iz Bugarske do Nove godine\nDirektor "Srbijagasa" ističe da je na trasi od 403 kilometra "Turskog toka" sve vreme bilo 1.400 ljudi i da je dobro je što se usled pandemije niko nije razboleo.\nZavršavaju blok stanice, u toku je ispitivanje velikih mernih stanica. Srbija će na tri mesta dobijati gas iz "Turskog toka", što je, ističe, dobro za naš sistem, jer nam smanjuje troškove.\nTakođe, navodi i da su sve blok stanice, ima ih 19, ispitane i da će i ostale, četiri merne stanice za oko mesec dana.\n"Posle toga sledi tehnička provera sistema i do Nove godine ćemo biti u stanju da primimo gas iz Bugarske, jer koliko imamo informacija, i u Bugarskoj radovi napreduju i nadamo se da će biti do Nove godine."\nRešavanje problema u Altini\nU zemunskom naselju Altina stvoreni su svi uslovi za priključenje, kompletna infrastruktura je završena, cevi za gas sprovedene kroz celo naselje, ali uslova za priključenje još nema.\nAleksandar Grdinić, zamenik načelnika Uprave gradske opštine Zemun, u uključenju u Jutarnji program kaže da su do sada najveći problem nerešeni imovinskopravni odnosi za postavljanje tih stanica.\nRekao je i da je pre nekoliko dana odobren predlog Javnom preduzeću "Srbijavode" za eksproprijaciju odnosno za administrativno prenošenje nepokretnosti u javnu svojinu Republike Srbije za potrebe tog preduzeća, a sve u cilju izgradnje merno-regulacionih stanica "Gornji Zemun 1" i "Gornji Zemun 2".\nTo će omogućiti nastavak i priključenje korisnika na tu gasnu mrežu.\nGrdinić je istakao da je u međuvremenu nastao još jedan problem izmenama Zakona o planiranju i izgradnji kojima se ne dozvoljava priključenje na gas nelegalizovanih objekata.\nSvi zahtevi se podnose kroz objedinjenu proceduru i moraju ispunjavati zakonske uslove.\n"Svi zahtevi će se rešavati prioritetno i maksimalno ćemo izaći građanima u susret", obećao je Grdinić.\n"Ovde nisu problem imovinskopravni odnosi za Altinu, već zato što nismo dobili protivpožarnu dozvolu, a time ne možemo da dobijemo dozvolu za izgradnju stanice, jer ne postoji mogućnost da izgradimo pristupni put. Ja očekujem da će to vrlo brzo uraditi", odgovorio je Bajatović.\nDodao je da je kupljeno svih devet stanica za Zemun i praktično mogu da budu montirane kad se steknu uslovi, kao i da je gasifikacija u Zemunu poprilično završena.


Profesionalni bokser Nenad Stanković je i zvanično postao kralj srpskog sporta. Borac koji je u 35 mečeva ostvario isto toliko pobeda iz ruku episkopa šabačko-valjevskog Lavrentija dobio je zlatnu krunu, čime je postao prvi sportista na ovim prostorima (i šire), kome je nešto tako pošlo za rukom. Spektakl o kojem će se dugo pričati održan je u manastiru Soko grad kod LJubovije.\n- Čast mi je i zadovoljstvo što sam inaugurisan u kralja srpskog ringa, a još mi je draže što mi je, kao velikom verniku krunu uručio upravo vladika Lavrentije, koga uvažavam i poštujem - kaže Stanković. - Izuzetno mi je drago što je svemu prisustvovao i Tadija Kačar, direktor srpske reprezentacije i legenda našeg boksa, kao i mnogi moji saradnici i prijatelji, bez kojih sigurno svega ovoga ne bi ni bilo.\nUz Kačara, ceremoniji su prisustvovali počasni predsednik profesionalne bokserske federacije Zoran Anđić Anđelo, predsednik BK Partizan i još jedna legenda našeg sporta Petar Mileusnić, reprezentativac Marko Nikolić i dvostruki prvak Jugoslavije iz osamdesetih godina prošlog veka Siniša Petrović. Inače, odluku da se Nenadu Stankoviću dodeli kruna za sve što je uradio za srpski profesionalni boks i sport uopšte, donela je višečlana komisija na čelu sa predsednikom profesionalne bokserske federacije Miroslavom Popovićem.\nNemac Lup, pa Tajson\nNenad Stanković najavljuje i predstojeći meč za upražnjenu titulu interkontinentalnog prvaka sveta u teškoj kategoriji u GBU verziji protiv Nemca Marija Lupa, koji će se održati 4. jula u novosadskom hotelu „Park“.\n- Na redu je jedan od najvažnijih mečeva u mojoj karijeri, posle 35 pobeda u isto toliko duela - kaže Stanković. - U susret sa Lupom ulazim optimistički raspoložen i mogu da obećam da će Nemac da završi na podu.\nPosle ovog duela, srpskog borca krajem godine, tačnije 20. decembra u beogradskoj „Areni“ očekuje meč sa legendarnim Majkom Tajsonom.


„Podsećamo da najdirektnije koristi od dogovora o osiguranju vozila imaju svi žitelji Kosova i Metohije, i da je nerazumljiva bilo kakva ponovna jednostrana odluka o zamrzavanju njegovog sprovođenja, koja bi, pre svega, bila atak na građane, ali i na briselski dijalog i proces normalizacije odnosa“, saopšteno je iz Kancelarije. Šef delegacije za pitanje osiguranja vozila u dijalogu Prištine i Beograda Seljim Pacoli izjavio je ranije danas da je Kosovo suspendovalo sporazum sa Srbijom o priznavanju polisa osiguranja za motorna vozila.\nKancelarija za Kosovo i Metohiju je, međutim, istakla da se Memorandum o obaveznom osiguranju vozila, čije je sprovođenje počelo 12. avgusta, ni na koji način ne dotiče pitanja registarskih tablica. „To pitanje regulisano je sporazumom o slobodi kretanja, postignutim 2011. godine. Vlada Srbije želi potpunu liberalizaciju protoka ljudi, robe i usluga između centralne Srbije i Kosova i Metohije, naravno, ne ugrožavajući teritorijalni integritet Srbije. Zato će se u punoj meri pridržavati statusno neutralnih dogovora postignutih u Briselu. Verujemo da će se i Priština ponašati odgovorno i poštovati dogovoreno, kao i da će EU, koja je posrednik i garant briselskog dijaloga, osigurati sprovođenje postignutih sporazuma u punom kapacitetu“, dodaje se u saopštenju Kancelarije.


Društvo i ekonomija: Danas počinje zakazivanje termina za upis prvaka - BalkaniYUm.TV '); } //]]>\nMinistarstvo prosvete, nauke i tehnološkog razvoja i Kancelarija za informacione tehnologije i elektronsku upravu pripremili su te nove procedure upisa dece u prvi razred osnovne škole za školsku 2020/2021. godinu, kako bi taj proces bio pojednostavljen, prenosi Tanjug.\nObjašnjavaju da roditelji, staratelji i zakonski zastupnici prilikom upisa deteta u školu ne donose nijedan dokument, osim potvrde o obavljenom lekarskom pregledu, jer će svi podaci biti pribavljeni po službenoj dužnosti elektronskim putem.\nU saopštenju se precizira da će se preko aplikacije e-Upis izvršiti upis učenika u školu, kao i povlačenje neophodnih dokumenata iz matične knjige rođenih, evidencije prebivališta.


Vlasti Šangaja priznale propuste u vrijeme epidemije\nZamjenik gradonačelnika Šangaja Zong Ming priznao je propuste vlasti u postupanju sa epidemijom kovid 19, u trenutku kada je prijavljeno rekordnih 23.600 novih slučajeva, a SAD preporučile pomoćnom osoblju i njihovim porodicama da napuste konzulat u ovom gradu.\nOd novoprijavljenih slučajeva u Šangaju danas je 1.015 registrovano kao simptomatsko, dok su 22.609 bili asimptomatski, prenosi Rojters.\nZamjenik gradonačelnika Ming pohvalio je danas podršku stanovništva i rad zaposlenih na prvoj liniji, uprkos javnoj kritici strogih vladinih ograničenja, ali je rekao i da je potrebno da se poboljša rukovođenje ovom zdravstvenom krizom.\n“I mi primjećujemo probleme koji su nastali i iznijeti u javnost. Dosadašnji naš rad nije bio dovoljan, još uvijek postoji veliki jaz u odnosu na očekivanja. Daćemo sve od sebe da se poboljšamo”, rekao je Zong na današnjoj konferenciji.\nU Šangaju, gdje je 26 miliona ljudi u izolaciji, stanovnici su nastavili da se žale na nestašicu hrane zbog nedostatka kurira i neizvijesnosti o tome kada bi zatvaranje moglo da prestane, navodi Rojters.\nVlada je saopštila da će danas sprovesti još testiranja i da će ublažiti neke ograničenja kretanja.\nNeki stanovnici stambenih naselja u kojima nije bilo novih slučajeva, saopštili su da su ih lokalni komiteti obavijestili da mogu da napuste svoje domove i da prošetaju svojim naseljima.\nGu Jun, direktor gradske komisije za trgovinu, priznao je probleme u distribuciji zaliha hrane i rekao da distributivni centri, supermarketi i apoteke treba da nastave da rade onlajn što je više moguće.\nZvaničnik se takođe osvrnuo na izvještaje o pacijentima koji su se oporavili od kovid 19, ali im lokalni komiteti nisu dozvolili da se vrate u svoje domove, naglašavajući da nema dokaza o bilo kakvom riziku od onih koji su otpušteni iz karantina za oboljele.\nU petak, američki Stejt department saopštio je u preporukama za putovanja da dozvoljava osoblju koje nije priooritetno i njihovim porodicama da napuste konzulat u Šangaju zbog porasta broja slučajeva i uticaja vladinih mjera.\nTakođe se savjetuje građanima SAD da preispitaju putovanje u Kinu “zbog proizvoljnog sprovođenja lokalnih zakona i kovid 19 mjera”, navodi Rojters.\n(Tanjug Foto: Tanjug/Chinatopix Via AP, File)\nNEWER POSTŠkola sporta „Spartakus” iz Gacka i danas obradovala polaznike jednodnevnim izletom\nOLDER POSTNaoružavanje Kijeva moglo bi dovesti do sukoba SAD i Rusije


Prošle godine na lečenje u inostranstvo upućeno oko 800 dece | Dunav Televizija\nNaslovna Vesti Društvo Prošle godine na lečenje u inostranstvo upućeno oko 800 dece\nProšle godine na lečenje u inostranstvo upućeno oko 800 dece\nFoto: Vladislav Vukomanović,\nZahvaljujući pre svega sredstvima koja su izdvojena iz budžeta Srbije na lečenje u inostranstvo tokom prošle godine upućeno je 649 dece iz Srbije, za još pedesetoro njih sredstvima je obezbedio Buđetski fond Ministarstva zdravlja, a 143 bolesna mališana potražila su pomoć u inostranstvu zahvaljujući sredstvima koje su prikupile humanitarne organizacije, putem donacija i sms poruka.\nNajčeća oboljenja zbog kojih je odobravano lečenje u inostranim centrima su, kako je rečeno Tanjugu, su neurološke bolesti, cerebralna paraliza, teška oboljenja krvnih sudova mozga, bolesti lokomotornog sistema, hemato-onkološka oboljenja, stečena oboljenja očiju kod prevremeno rođene dece…\n“Republički fond zdravstvenog osiguranja je u toku 2019. godine odobrio 649 zahteva radi lečenja dece u inostranstvu i u navedenom periodu u te svrhe isplatio iznos od oko 419 miliona dinara”, navedeno je iz Fonda Tanjugu.\nPredsednik lekarske komisije Budžetskog fonda, koji je osnovan 2014. godine za lečenje bolesti koje se ne mogu uspešno leciti u Srbiji, Vladislav Vukomanović naveo u lane, ovaj fond poslao oko 50 dece na lečenje i da je za to izdvojeno oko 330 miliona dinara.\nOn kaže da postepeno raste broj bolesnika čiji su slučajevi upućuju budžetskom fondu i za to je , kaže, zaslužna bolja informisanost, pre svega lekara, zdravstevnih ustanova, a i roditelja.\n” Javnost sada zna da može da se osloni na našu instituciju i komisiju RFZO, rekao je Tanjugu Vukomanović.\nOn je poručio da roditelji bolesne dece treba da imaju poverenje u zdravstveni sistem Srbije, lekare i zdravstvene ustanove.\nObjašnjava da je administracija veoma jednostavna i da je dovoljno mišljenje stručnjaka da je li je potrebno uputiti nekoga na lečenje u inostranstvo. Zahtev se prvo upućuje u RFZO, ako tamo dobije negativno mišljenje onda sledi Budžetski fond.\n“Ukoliko je potrebno, lekarski konzilijum referentne zdravstvene ustanove doneće odluku da je neophodno dete uputiti na lečenje u inostranstvo. Taj tročlani konzilijum upućuje svoj dopis budžetskom fondu zajedno sa molbom roditelja”, objašnjava Vukomanović.\nOn dodaje da se dešavalo se da se deca šalju na lečenje u inostranstvo za nešto što može ovde da se leči i da je zbog toga neophodno stručno mišljenje da li je potrebno lečenje u inostranstvu.\nOdlazak dece na lečenje u inostranstvo, pomžu i fondacije koje sredstva obezbeđuju putem donacija i SMS poruka, a menadžer fondacije “Podrži život” Katarina Danojlović kaže da su oni tako prošle godine finansirali lečenje pedeset dvoje mališana.\n“Za razliku od prethodnih godina, možemo se pohvaliti činjenicom da je broj dece koju smo poslali na lečenje udvostručen. Izdvojeno je 20.196 miliona dinara, 423.515 evra i 71.197 dolara, od toga je deo sredstava obezbeđen od sredstava koja su građani uplatili putem 4,5 miliona SMS poruka na humanitarni broj 5757”, istakla je Danojlović.\nHumanitarna fondacija “Budi human – Aleksandar Šapić” je pokrila prošle godine troškova lečenja za 91 obolelo dete.\n“U 2019. godini poslato je ukupno 1,1 miliona SMS poruka na podbrojeve Fondacije 3030 otvorene za decu. Uplaćeno je oko 400 miliona dinara donacija na račune fondacije”, naveli su izove fondacije”.\nFondacije nisu prihodovale samo od SMS poruka, već je većinski broj donacija od fizičkih i pravnih lica pristigao uplatama na njihove dinarske i devizne račune.\nPrethodni tekstStara Pazova: Taksista uhvaćen sa marihuanom\nSledeći tekstApatinski pčelari prošlu godinu ocenili kao katastrofalnu\nU Subotici održan komemorativni skup posvećen akciji “Oluja”\nNovi slučajevi koronavirusa u domu za stare u Petrovaradinu


Dvorkovič: Rusko tržište širom otvoreno za srpske startapove • Biznis i pravo\nNaslovna Biznis Poslovne vesti Dvorkovič: Rusko tržište širom otvoreno za srpske startapove\nFoto : Russia Matters\nDelegacija iz Moskve posetiće u toku dana Naučno – tehnološki park Beograd, gde će se sastati i sa premijerkom Anom Brnabić.\n„Očekujem da ćemo danas proširiti saradnju i zajedno pronaći rešenja koja će biti naročito korisna u procesu digitalizacije srpskog zdravstvenog sistema“, rekao je Dvorkovič.\n„Nadamo se da će najbolje srpske start firme koristiti inovaciona rešenja iz Rusije, a mi ćemo im pomoći da uđu na rusko tržište. Takođe, nadamo se da će srpske institucije i vlada podržati ruske inovacione timove na srpskom tržištu“, kazao je Dvorkovič.\nU moskovskom Inovacionom centru Skolkovo krajem prošle godine održan je četvorodnevni onlajn program u kome su učestvovale srpske startap kompanija, uz podršku Privredne komore Srbije (PKS), kabineta predsednice Vlade Srbije, Nacionalnog tehnološkog parka (NTP) Beograd, NTP Čačak i regionalnih klastera.


M. K. 3. avgusta 2018. 07:15\nZajednica srpskih opština mora da se formira, i to je tačka preko koje Srbija neće preći. Za našu zemlju takođe je neprihvatljiva trgovina i „kompromis“ da zajednica bude formirana, a da Srbija zauzvrat prizna nezavisnost Kosova.\nDa Albanci sa Kosova i Metohije neće ispuniti svoje obaveze u pogledu osnivanja Zajednice srpskih opština (ZSO) odavno je postalo više nego očigledno, iako se bliži rok za formiranje ove organizacije.\nSada, u svojoj strategiji odugovlačenja, Priština pokušava da, umesto konkretnog poteza dogovorenog tokom briselskih pregovora, na sto stavi novu temu — energetski sporazum sa Srbijom.\nTako će, prema izjavi predsednika vlade kosovskih privremenih institucija Ramuša Haradinaja datoj prištinskom „Telegrafu“, nacrt statuta ZSO biti predstavljen u Briselu, ali će ga oceniti i vrhovni sud Kosova.\nIstovremeno, Haradinaj je primetio da u pregovorima o energetskom sporazumu nema napretka. On se sada suočava, kako je rekao, sa dilemom treba li prihvatiti nacrt statuta u vreme kada oko energetskog sporazuma nema napretka ili odbaciti statut i „dati Srbiji izgovor za eventualne jednostrane akcije“.\nDa se strategija albanske strane svodi na odugovlačenje, izmišljanje raznih prepreka i izbegne formiranje ZSO onako kako je dogovoreno Briselskim sporazumom, potvrđuje i predsednik Odbora za KiM srpskog parlamenta Milovan Drecun.\n„Sve to je, zapravo, pokušaj da se ZSO uvede kao sredstvo za trgovinu sa Srbijom, da se Srbiji ponudi nešto zarad priznanja samoproglašene države Kosovo. I ništa više. Oni ne žele da se formira ZSO, shvatili su da ne mogu više da ucenjuju preko Zajednice, da mi ispunjavamo sve, a oni ništa, tako da neće dobiti to što misle da bi trebalo da dobiju preko postizanja energetskog sporazuma“, kaže Drecun.\nŠto se Beograda tiče, ZSO mora da se formira i tu je tačka, dodaje Drecun. Srbija neće dozvoliti da je privremene kosovske vlasti ucenjuju navodnim kompromisima koji se, prema Drecunovim rečima, svode na to da privremene kosovske institucije formiraju ZSO, a da Srbija prizna nezavisnost KiM.\n„I Haradinaju je potpuno jasno, a jasno je i vodećim zapadnim zemljama na čelu sa SAD, da od Srbije ne mogu da dobiju ni pod kakvim pritiscima priznanje ovakve samoproglašene države i zato i francuski predsednik i američki zvaničnici sada govore o nužnosti postizanja kompromisnog rešenja“, objašnjava Drecun.\nDodatni pritisci na Srbiju, kao što je aktiviranje Albanaca u centralnoj Srbiji i albanska najava o brisanju granice između Srbije i Albanije na području KiM, kao i, kako kaže, nastavak igre kosovskih zvaničnika, u funkciji je namere da se Srbija natera da prizna jednostrano proglašenu nezavisnost Kosova, kaže Drecun i dodaje da se tako nešto nikada neće ponoviti.\ndijalog Beograda i PrištineKosovoPrištinaZSO


Zakon o ravnopravnosti polova i Odluka o Programu zvanične statistike u periodu od 2021. do 2025. godine obavezuje sve jedinice lokalne samouprave u Srbiji da usvoje Odluku o vođenju rodnih statistika. Rodna statistika je jedan od preduslova za planiranje rodno odgovornih politika i ocenu efekata primene mera na kvalitet svakodnevnog života, i to ne samo žena već svih kategorija stanovništva.\nStartHub se u prethodnom periodu sastao sa opštinskim Prvobraniocem, dok je predsedniku opštine upućen dopis sa opisom inicijative i predlogom za konkretne korake za unapređenje položaja svih stanovnika/ca Kosjerića. Uspostavljen je i kontakt sa Stalnom konferencijom gradova i opština (SKGO) koji su prepoznati kao podrška i partneri lokalnih samouprava u unapređivanju javnih politika.\nU toku je izrada analize normativnog okvira koji reguliše pitanje rodne ravnopravnosti i diskriminacije na nivou opštine Kosjerić. Dosadašnja analiza je pokazala da su lokalne politike koje su usmerene ka poboljšanju položaja žena nerazvijene ili nepostojeće (npr. lokalni akcioni planovi zapošljavanja). Iako opština Kosjerić ima Strategiju održivog razvoja za period od 2018. do 2028. godine u kojoj stoji da je broj ekonomski aktivnih muškaraca duplo veći od broja ekonomsko aktivnih žena, Strategija je rodno neutralna i ne prepoznaje potrebe žena.\nPored analize normativnog okvira, tokom avgusta će biti realizovane ulične akcije prikupljanja potpisa za podršku inicijativi usvajanja Odluke o vođenju rodnih statistika, a takođe biće organizovana i onlajn peticija. Sledi i "kafa sa komšijama" u seoskim sredinama, kao i radionica sa decom iz seoskih škola, a tokom ovih druženja razgovaraće se o rodnim ulogama i stereotipima koji su i dalje dominatni u našem društvu.


Nema para za rekonstrukciju Ulice Vuka Karadžića | Kolubarske\nNema para za rekonstrukciju Ulice Vuka Karadžića\nUlica Vuka Karadžića ove godine neće biti rekonstruisana, ali ne zbog pobune građana zbog seče platana kako to pokušava da predstavi valjevski gradonačelnik Slobodan Gvozdenović, nego zbog toga što u gradskoj kasi nema novca za te radove, nezvanično saznaju Kolubarske.rs.\nPrema rečima sagovornika Kolubarskih.rs iz Gradske uprave, Grad je odustao od rekonstrukcije Ulice Vuka Karadžića zbog toga što je u budžetu i Planu javnih nabavki za te radove opredeljeno 41,6 miliona dinara bez PDV-a, dok je prema projektu rekonstrukcije Ulice Vuka Karadžića, koji je uradilo beogradsko preduzeće "Geoput" doo, za te radove neophodno oko 180 miliona dinara.\n"Trebalo je da se radi rekonstrukcija ulice, trotoara, kišne kanalizacije i rasvete, kao i izgradnja biciklističke staze, ali se od tih radova za sada odustalo jer nema para", navodi sagovornik Kolubarskih.rs.\nPodsećam, krajem prošle nedelje na stranačkoj konferenciji za novinare u sedištu Gradskog odbora SNS, predsednik valjevskih naprednjaka i gradonačelnik Valjeva Slobodan Gvozdenović je, govoreći o radovima u gradskom jezgru, naveo je radove na vodovodnoj mreži u Ulici Vuka Karadžića, koji su u toku, ali ne i planiranu rekonstrukciju ulice, naglašavajući da Vodovod saobraćajnicu mora "vratiti u pređašnje stanje".\nNekoliko dana pre te konferncije za novinare Gvozdenović je poručio "nezahvalnim građanima", koji su protiv seče platana zbog rekonstrukcije Ulice Vuka Karadžića, da "gledaju u te platane", a da će Grad asfaltirati puteve u selima gde su "ljudi zahvalni". Ovom izjavom gradonačelnik je pokušao da javnost navede na zaključak da se od rekonstrukcije ulice odustalo zbog protesta "nezahvalnih građana", a ne zbog toga što u gradskoj kasi nema novca za te radove.\nPrema rečima sagovornika Kolubarskih.rs odustalo se i od izgradnje saobraćajnice kroz privrednu zonu sa kružnim tokom, a za te radove je planirano oko 41,6 miliona dinara bez PDV-a, kao i od izgradnje nove Ulice Mirka Obradovića za koju je opredeljeno oko 34,2 miliona dinara.\nKako Kolubarske.rs nezvanično saznaju novac, koji je u budežtu Valjeva planiran za rekonstrukciju dve ulice i saobraćajnicu u privrednoj zoni, oko 117, 5 miliona dinara bez PDV-a, što nije dovoljno za te radove, rebalanslom budžeta biće preusmeren za asfaltiranje puteva u valjevskim selima. Ali, pitanje je koliko će novca zaista biti potrošeno za seoske puteve.\nPrema nezvaničnim informacijama, sednica Skupštine grada na kojoj će odbornici razmatrati predlog rebalansa budžeta Valjeva za 2019. godinu biće održana 19. jula.\nMalerozni sakupljači pozvonili na vrata novinara Pre 16 sati 17 minuta\nGradsko veće prihvatilo program poslovanja parkirališta Pre 12 sati 51 minuta


DODIK NE BIRA RIJEČI: "Sarajevo je potpuno muslimanski grad, kao što je Banjaluka naša..." » Herceg-Bosna\n– Ovdje nije bila agresija kao što navode u rezoluciji. Po čemu smo mi agresori ovdje gdje smo rođeni? Agresije nije bilo i ponoviću da u Sarajevo idem zato što moram u ime Republike Srpske. Ovaj grad je potpuno muslimanski, kao i što je Banjaluka naša i dajte da prestanemo više stvarati iluziju”, naglasio je Dodik.\nČlan Predsjedništva Bosne i Hercegovine Milorad Dodik izjavio je da će sutra u Briselu reći da je “intervencionizam međunarodne zajednice doveo BiH do nemogućnosti”.\nOn je naveo kako je kongresmen iz SAD, koji predlaže rezoluciju o Bosni Hercegovini, “plaćeni bošnjački lobista što je poznato”.\nGovoreći o ekonomskoj situaciji, Dodik je naveo da Srbija u regionu ima najniži pad bruto domaćeg proizvoda od 6,3 posto, a “Republika Srpska od 6,9 posto, dok Federacija BiH ima pad od 9,7 posto”.\n“To Republici Srpskoj nije palo s neba jer je neko vodio. Imamo najveći broj registrovanih zaposlenih u Banjaluci za sve ovo vrijeme i na to sam ponosan. U epidemiji virusa korona vodili smo Republiku Srpsku na način da smo obezbijedili da nam rastu direktni porezi za 11 posto u posljednja dva mjeseca, i to nam omogućava potpunu likvidnost budžeta”, kaže Dodik.\nOn je naglasio da su penzije u entitetu isplaćuje dva dana prije predviđenog roka za šta je obezbijeđeno više od 90 miliona KM.\n“Nikada nismo imali nižu stopu zaduženosti, dok je za vrijeme vlasti SDS-a i PDP-a bila mnogo viša. U ovakvim okolnostima u kojima radimo knjižimo uspjeh. Treba reći da je RS među prvima donijela potrebne mjere u vrijeme virusa korona, a odnosile su se na privredu i ostale sektore”, rekao je Dodik.\nPrema njegovim riječima, najmanji broj otpuštenih radnika je u Republici Srpskoj zato što je privredu finansijski pomogla entitetska Vlada.\nOn je ponovio da mu je primarni cilj “Republika Srpska i da ide u Sarajevo da spriječi štetu koja bi mogla biti nanesena RS-u i srpskom narodu”.\n“U svakom slučaju imamo atmosferu na koju često ukazujemo, a to je da je riječ o zloupotrebi izbornog procesa. Ova atmosfera se kreće od toga da je došlo do neregularnog izbora CIK-a koju ignorišu svi, pa i međunarodna zajednica, koja nama ovdje drži predavanja o demokratičnosti i vladavini prava. Potpuno je neprihvatljiva odluka CIK-a i iznenađen sam. Postavlja se pitanje – šta je sljedeće i na koji način će očistiti političku scenu u Republici Srpskoj da bi dobili svoje poltrone?”, pita Dodik, koji je i lider SNSD-a.\nOn je ponovio da je odluka neodrživa i da će pozvati koalicione partnere SNSD-a u ovo bosanskohercegovačkom entitetu da se vidi kako će se ponašati u budućnosti, te da se time “ugrožavaju temelji postojanja BiH”.\nDodik smatra da državom pokušava da upravlja obavještajna struktura u kojoj se nalaze SDA i PDP i da je sva aktivnost “prljavog karaktera usmjerena na RS i njene funkcionere”.\n“Očigledno da slavodobitnost koju promoviše PDP govori da je ova politička partija upletena u donošenje ove odluke CIK-a. U suštini PDP je sa Bakirom Izetbegovićem izabrao članove CIK-a, a politika SDA je da očekuju da na narednim opštim izborima vrate PDP i SDS kao partnere. PDP i SDS održavaju izdajnički kapacitet i sve što su ostavili na nivou BiH je štetno po Republiku Srpsku, a primjer jeste Ministarstvo inostranih poslova u Savjetu ministara”, rekao je Dodik.\n“Cilj je priprema za neke naredne izbore kao što je ovo sa Nenadom Stevandićem /Ujedinjena Srpska/ da se diskvalifikuje za malu stvar. Kao u Republici Srpskoj su lopovi, a tamo kod njih nisu – što nije tačno”, kaže Dodik.


AKO IDETE NA PIJACU, OBAVEZNO KUPITE OVO VOĆE: Valja se da se na Krstovdan 1\t285\nNA KRSTOVDAN SE PREDSKAZUJE VREME: Danas je oblačno i suvo, evo kakva će 15\t181\nEKSPLODIRALA CENA PAPRIKE: U Beogradu skuplja nego u Leskovcu, a domaćice 34\t91\nDan nezavisnosti Ovako slave razlaz sa Srbijom\n22.05.2020. 07:44h 22.05.2020. 11:33h\nSramno: Crnogorski zvaničnici, u danu kada obeležavaju svoj\ndržavni praznik, ponovo su se okomili na našu zemlju - optužili su predsednika\nSrbije i poglavara SPC za velikosrpski nacionalizam\nCrnogorski režim juče je obeležio 21. maj, Dan nezavisnosti Crne Gore, tako što je u medijima bliskim vlasti najstrašnijom kampanjom, optužbama i uvredama linčovan državni vrh Srbije! Na meti crnogorskih zvaničnika našli su se patrijarh SPC Irinej, predsednik Aleksandar Vučić, ministar odbrane Aleksandar Vulin i šef diplomatije Ivica Dačić, koje su udruženim napadima optuženi za „velikosrbijanski nacionalizam“.\nInače, predsednik Aleksandar Vučić i patrijarh Irinej pozvali su na smirivanje tenzija u Crnoj Gori i poručili da „novih ‚Oluja‘ i progona srpskog življa neće biti“.\nDugogodišnji generalni sekretar Matice crnogorske Marko Špadijer kazao je da su „Vučić i Irinej portparoli srpskog nacionalizma“. - Srbija još nije utvrdila granice i ovo je trenutak kad pokušava da svoj model „velike Srbije“ na neki način ostvari time što bi Crnu Goru vratila u srpsku državu - naveo je Špadijer, dok je crnogorski šef diplomatije Srđan Darmanović rekao da „Crna Gora neće dozvoljavati da se Srbija, pod plaštom navodne ugroženosti interesa Srba u Crnoj Gori, meša u unutrašnje stvari naše države“.\nMinistar odbrane Aleksandar Vulin za Kurir ističe da „Crna Gora ne može da ponižava SPC i da očekuje da je u dobrim odnosima sa Srbijom“. - Darmanović izgleda nije imao prilike da vidi šta se dešava u crnogorskim gradovima, pa može da kaže kako je Crna Gora primer stabilnosti. Ako pogleda kroz prozor, biće iznenađen što vidi hiljade Srba koji brane svetinje SPC i nisu zadovoljni svojim položajem u Crnoj Gori - naveo je ministar i dodao:\nKurir / Kristina Vasković\nMilo ĐukanovićAleksandar Vučićpatrijarh IrinejCrna GoraSPCnapadmržnja\nAKO IDETE NA PIJACU, OBAVEZNO KUPITE OVO VOĆE: Valja se da se na Krstovdan samo ono jede, a danas se predskazuje i vreme 1\t285


Predrag Radonjić i Aleksandar Stojanović (Foto NPP)\nSporazumom o saradnji se predviđa izvođenje predstava Prištinskog pozorišta u Šapcu, ali i gostovanja Šabačkog pozorišta u Gračanici, kaže za RTV KIM direktor NPP, Predrag Radonjić.\nRadonjić ističe da je danas potpisan i ugovor o koprodukciji koji predviđa rad na zajedničkoj predstavi.\n„u pitanju je predstava „Banović Strahinja“ čija će premijera biti tokom aprila u Gračanici. Radićemo je u koprodukciji sa Šabačkim pozorištem. Inače, to je predstava koju će režirati Nebojša Bradić i u koju polažemo puno nade. Nadamo se da će ovo biti veoma kvalitetna predstava koja će imati svoj festivalski žiovot i koja će biti interesantna za publiku na Kosovu i Metohiji, ali i u celoj Srbiji“, kaže Radonjić.\nRad na predstavi „Banović Strahinja“ značajan je za oba pozorišta, smatra Aleksandar Stojanović, direktor Šabačkog pozorišta.\n„To je nešto što je u obostranom interesu. To je predstava koja će imati premijeru u Gračanici, igraće se i ovde na pozorišnom festivalu „Pozorišno proleće 23. aprila, a igraće se i u Beogradu u okviru Narodnog pozorišta. Nakon toga će predstava imati svoj život, imaće svoj repertoar na Kosovu i Metohiji, širom Srbije, a učestvovaćemo sa njom i na festivalima“, kaže Stojanović.\nPrištinsko pozorište je ranije potpisalo sličan protokol o saradnji i sa Narodnim pozorištem u Beogradu i Srpskim narodnim pozorištem u Novom Sadu.\n05.03.2021 Saobraćajna nesreća u Gračanici, povređeno dvanaestogodišnje dete (1850)


Podjela funkcija obesmisliće bilo kakve naredne korake u reformi državne uprave – Portal Ulcinj\nOpis: Dio spiska objavljen u medijima\nNegativna reakcija javnosti uslijedila je nakon što se u medijima i po društvenim mrežama pojavio spisak podjela funkcija u državnim firmama, uprava, organima između pobjednika izbora.\n‘’Smatram da nas najavljena podijela funkcija u državnoj upravi i javnim preduzećima može uvesti u novi krug politizacije institucija i dobrim dijelom obesmisliti bilo kakve naredne korake u reformi ovog sektora koja bi trebala da ima za rezultat njegovo pretvaranje u profesionalni servis građana. Decenijama smo svjedočili praksi koju je uspostavio DPS da kadriranje ljudi u državnoj upravi zavisi od njihove političke orjentacije, te da je takav kadar uvijek bio lojalniji partijskom nego javnom interesu’’, kazao je Milovac.\nIstiče da interes građana mora da bude na prvom mjestu.\n‘’Oslobađanje državnih institucija stega DPS-a jeste legitiman cilj nove vlasti, ali se postavlja pitanje do koje će mjere biti moguće obezbjediti njihovu nezavisnost ako jedne političke kadrove zamijenimo drugim. U agendi reforme javne uprave nove vlasti na prvom mjestu mora biti interes građana da imaju efikasne i depolitizovane institucije i to je imperativ koji ne smije biti podređen bilo kakvom ličnom ili partijskom interesu’’, zaključio je Milovac.\nTo je, kako dodaje ona, bila i ranija praksa Demokratske partije socijalista i koalicionih partnera, uz ocjenu da smo godinama svjedočili lošim posljedicama takvog pristupa i sklonosti da se partijski interesi podrede javnom interesu.\n“Izgovor da pozicije koje su u petogodišnjem ili četvorogodišnjem mandatu nijesu dovoljno privlačne za stručni kadar nije ubjedljiv, naročito jer rukovodioci u državnim organima po isteku mandata imaju pravo da budu raspoređeni na druga radna mjesta i postoje zakonski mehanizmi da im se omogući pravna sigurnost i uslovi koji neće odvraćati visokokvalifikovane kandidate da se prijavljuju na konkurse”, kazala je Muk.\n“Ukoliko su informacije o raspodjeli mjesta tačne, mi ostajemo u začaranom krugu partijskih raspodjela. Dodatno, kao što smo ukazali u decembru 2020. godine u našoj analizi “Ka upravi po zaslugama, a ne po mjeri partija”, time se stvara alibi da svaka nova vlast po sličnoj matrici vrši imenovanja uz izgovor da su oni prije nje radili isto”, zaključuje Muk.\nNajavljenu podjelu funkcija, kritikovali su i opozicioni DPS i SD.\n“To je taj proklamovani ekspertski koncept, koji se bazira na korupciji poslanika parlamantarne većine zapošljavanjem njihove uže i šire rodbine, kumova, prijatelja…Da bi sproveli proces korupcije poslanika koji su svojim učestalim kritikama dizali svoju cijenu, prethodno su morali da suprotno zakonu, otpuste rukovodeći kadar koji je izabran na javnom konkursu i obavlja svoj posao u skladu sa svim pozitivnim zakonskim propisima. Taj proces su sprovodili, prijetnjama, pritiscima, spajanjem nespojivih oblasti’’, ocijenili su u DPS-u.\nPokrenuta peticija za otklon od partitokratije\nDruštvenim mrežama kružu peticija kojom se traži otklon od partitokratije, smanjenje zarada javnim funkcionerima…\n‘’Političke partije su, sve do jedne, u kampanji navodile da će raditi u interesu građana, a ne u ličnom finansijskom interesu. Neka pređu sa riječi na djela’’, poručili su nepoznati inicijatori peticije.\nDirektorat MUP-a: Od sjutra nestabilno vrijeme, obilna...\nDirektorat MUP-a: Od sjutra nestabilno vrijeme, obilna kiša i jak


MVP potvrdio da prelazi u VK Novi Beograd - Sportske novosti\nNaslovna Sportske novosti MVP potvrdio da prelazi u VK Novi Beograd\nMVP potvrdio da prelazi u VK Novi Beograd\nNakon što je izvršena trampa sa Radničkim iz Kragujevca, kojim je VK Novi Beograd pojačao Strahinja Rašović, novo pojačanje ambicioznog srpskog tima ne može biti veće. Prvak Evrope sa Pro Rekom i MVP finala Lige šampiona Dušan Mandić – link, kako prenosi telegraf potvrdio je da karijeru nastavlja u timu sa Novog Beograda:\nKarijeru nastavljam u klubu Novi Beograd. Radujem se što imam priliku opet da zaigram u svom gradu, sa svojim prijateljima, na čelu sa trenerom Vujasinovićem sa kojim sam kao njegov saigrač u Partizanu tačno pre 10 godina takođe osvojio Evroligu. Verujem da će okupljanje velikog broja reprezentativaca u beogradskom klubu doneti i jačanje naše srpske reprezentacije. Sama činjenica da možemo da pomognemo budućnost vaterpola i naše dece, za mene predstavlja ogromnu motivaciju i razlog više da istrajem u svojim daljim životnim planovima. Vidimo se opet na bazenu 11. april, da se zajedničkim snagama borimo za nove trofeje.\nPrethodni tekstBrazilke nastavljaju u prepoznatljivom ritmu\nSledeći tekstKolubara dovela novog trenera


Burberry, brend proglašen za digitalnog genija - Tetka\nHome / Kafa sa tetkom / Burberry, brend proglašen za digitalnog genija\nBurberry, brend proglašen za digitalnog genija\n15. jan 2013.\tin Kafa sa tetkom Leave a comment\nL2 think tank koji objavljuje liste najboljih digitalnih brendova, proglasio je brend Burberry za digitalnog genija, pionira u digitalnom brendiranju. Po izveštaju Finncial Times-a, Burberry, veoma hrabro, 60% svog budžeta za marketing investira u digitalni marketing. Danas imaju više od 1.500.000 pratilaca na Tviteru, najviše od svih brendova u svetu, preko 14 miliona fanova na Fejsbuku i 45 onlajn prodavnica širom sveta, na šest jezika.\nKoliko su posvećeni digitalnom marketing govori i to da su ga prilagodili i u zemljama koje koriste druge društvene mreže, kao što je Kina u kojoj ne može da se pristupi Fejsbuku i koja ima svoje društvene mreže Kaixin001 i Douban, tako da su vesti o brendu dostupne kineskim korisnicima u istom trenutku kada i korisnicima drugih društvenih mreža širom sveta.\nU onlajn prodavnicama, novi predmeti su dostupni 72 sata nakon što objave da ih ima u prodaji a isporuka bilo gde u svetu traje u roku do osam nedelja pri čemu se Burberry potpuno prilagođava različitim vremenskim sezonama u svetu, imajući u vidu da je na jednoj strani polulopte zima dok je na drugoj leto, odnosno ne dozvoljava da pojedini kupci čekaju pola godine kako bi im nešto bilo dostupno samo zato što ne žive na istoj hemisferi.\nIako proizvodi različite odevne i upotrebne predmete, ovaj najkopiraniji brend na svetu je najpoznatiji po mantilima i kaputima koje su u modu uveli Hemfri Bogart u filmu “Kazablanka” i Odri Hepbern u filmu “Doručak kod Tifanija” koja u završnoj sceni filma nosi ovaj mantil.\nSinonim za eleganciju, glamur, ovaj mantil su nosile mnoge svetske zvezde, kako privatno tako i na filmu, od Grete Garbo i Marlen Ditrih do današnjih svetski poznatih glumica.\n“Otac” ovog brenda koji je nastao još 1856. godine, iako su prvi Burberry kaputi napravljeni tek početkom 20. veka je Tomas Burberry krojački šegrta koji je stvorio gabarden, karakterističan material koji je zaštitni znak ovog Brenda. Pretpostavlja se da je izbor materijala koji ne propušta vodu, zaslužan za uspeh ovih kaputa. Prvi nisu bili ni nalik današnjim, bili su to kaputi za vojne službenike, rađeni po narudžbi, i imali su brojne dodatke i džepove kako bi sve što je potrebno jednom vojnom licu moglo da stane u njih, od dvogleda do mapa, bili su dugi skoro do članaka kako bi što više zaštitili onoga ko ih nosi od loših vremenskih uslova. Odmah posle Drugog svetskog rata, ovi kaputi su stilizovani, pušteni na tržište i preko noći su postali popularni.\nDanas, oznaku ovog brenda nose kaputi, torbe, razni delovi odeće, obuća, mirisi, kako sa muškarce i žene tako i za decu.\nKako nijedan brend na svetu nije otporan na antireklamu, nepopravljivu štetu ovom brendu naneli su britanski tinejdžeri, fudbalski navijači poznati po nasilništvu, opijanju i konzumiranju droge koji su nosli Burberry kape kao svoj zaštitni znak. U pokušaju da se ogradi od nasilnika koji su im nanosili štetu, sačuvali ono na šta asocira ovaj brend, eleganciju i tradiciju, Burberry je povukao kape sa tržišta.\nS druge strane, kako bi što više komunicirali sa ljubiteljima svog brenda, u Burberry-ju su razvili platform Artofthetrench.com gde korisnici mogu da postavljaju fotografije i komentare o njihovim proizvodima ali i o proizvodima drugih brendova. U projektu koji je trebalo da pokaže da se ovi kaputi nose širom sveta tokom kojeg su fotografisani ljudi koji nose njhove kapute, učestvovao je bloger Skot Šuman čime je Burberry još jednom pokazao koliko im je važan digitalni marketing.\nNajnovije što su ponudili ljubiteljima svojih proizvoda je da sami kreiraju kapute kakve žele a proizvod napravljen po njihovim željama dobijaju na kućnu adresu u roku do 8 nedelja.\nNa našim ulicama često možete videti kopije ovog brenda, od marama do torbi, uglavnom kineskog porekla što ne nanosi štetu kompaniji sve dok ne postane, kao u Britaniji, prepoznat na grupi nasilnika. Za naše uslove, stvari Burberry marke su veoma skupe, samo jedna marama košta preko 300 eura a kišobran 200, no, svakako, ono što neko ne može sebi da priušti ne treba da kupuje u lošoj kopiji.\nProšle godine, usred najveće krize, Burberry je na tržište izbacio parfem Burberry Body Baccarat Cristal Edition koji je dizajnirao Kristofer Bejli, direktor Burberry-ja. Kritikovan da je cena od 2.000 eura previše u doba krize, Bejli je izjavio da kriza povećava želju za čistim luksuzom.\nOvaj parfem je ponuđen u limitiranom broju od samo 156 komada, po jedan, simbolično, za svaku od 156 godina postojanja ovog brenda. Na svakoj bočici ručno je ugraviran broj od 1 do 156 i, pretpostavljate, tražila se bočica više.\nFoto u zaglavlju: techdigest.tv\nPrevious: Da me neko nije nazvao loncem, ili priča o identitetima\nNext: Prva posthumna nominacija za prestižnu nagradu Brit Awards\nPriča o Micinim slanim kiflicama, o receptima uopšte\n27. nov 2012.\n24. dec 2014.\nMogu li i žene da budu zavisne od internet pornografije?


Zavirili smo u Nespresso svet! – Imaginarijum – regionalni lifestyle magazin\nod Imaginarijum Maj 30, 2019 11:51 am0\nIstinski ljubitelji kafe, od pre par meseci konačno i u Srbiji mogu da pronađu Nespresso – globalno popularni brend. Poznat ne samo po kvalitetu svoje kafe, već i kao brend koji kreira celokupan doživljaj za svoje potrošače,Nespresso je u Srbiji krajem prošle godine zvanično započeo online prodaju na svom portalu i otvorio dva prodajna mesta, u okviru Delta City šoping centra i Ušće šoping centra.\nBrend je u ovom trenutku prisutan u 76 zemalja s više od 700 butika širom sveta i nudi 28 različitih ukusa kafe. Nespressopočiva na ekskluzivnoj selekciji najkvalitetnije zelene kafe, iz najboljih svetskih predela u kojima ova biljka raste, a karakteriše ga vrlo strog postupak selekcije zrna, zbog čega samo jedan do dva odsto kafe iz celog sveta zadovoljava ukus, aromu i merila kvaliteta ovog brenda.\nGlobalni ambasador brenda Nespresso, Džordž Kluni, idealna je personifikacija Nespresso elegancije i autentičnosti. Njegova stalna podrška kompaniji Nespresso naglašava posvećenost brenda ka visokokvalitetnoj kafi, vodećim inicijativama za održivost i recikliranje, kao i vrhunsku uslugu za korisnike.


ПАСТОР: МЈЕШТАНИ ПОКАЗАЛИ КАКО ТРЕБА ЖИВЈЕТИ СА ПРОШЛОШЋУ | Јадовно 1941. – КУЛТУРА СЈЕЋАЊА\nPASTOR: MJEŠTANI POKAZALI KAKO TREBA ŽIVJETI SA PROŠLOŠĆU\nSpomenik – Knićanin kod Zrenjanina FOTO: SRNA\nU Knićaninu kod Zrenjanina obilježen je dan sjećanja na nevino stradale podunavske Nijemce i 70 godina od zatvaranja koncentracionog logora u ovom mjestu.\nNa spomen-obilježje “Telečka” vijenac je položio predsjednik Skupštine Vojvodine Ištvan Pastor koji je istakao da Skupština AP Vojvodine i Vlada Srbije uspješno nastoje da kreiraju politike koje istovremeno poštuju i prošlost i budućnost.\nPastor je istakao, da stanovnici Knićanina, nekadašnjeg Rudolfsgnada, zaslužuju veliko poštovanje jer su prije 20 godina podigli spomenik nedužnim stradalnicima ovog mjesta i tim činom pokazali kako treba živjeti sa prošlošću.\nOn je rekao da je u logoru u Knićaninu stradalo više od 12.000 tadašnjih stanovnika Banata koji su bili Nijemci i to uglavnom žene, djeca i stari, saopštila je Skupština Vojvodine.\nNa obilježavanju dana sjećanja, prisutnima su se obratili i predstavnici Ambasade Njemačke u Srbiji i Grada Zrenjanina.\nIz Mjesne zajednice Knićanin istakli su da je današnjim skupom sjećanja, pomirenja, poštovanja i humanosti, obilježeno 70 godina od zatvaranja logora, 65 godina od doseljavanja u Knićanin, 20 godina od postavljanja spomen-obilježja stradalim logorašima i 150 godina od osnivanja Knićanina, tadašnjeg Rudolfsgnada.


"Garancijske šeme" za mala i srednja preduzeća\n02/02/2018 | 09:42\nUskoro će biti pokrenuta nacionalna garancijska šema, vredna 20 miliona evra, koja će pomoći razvoj i plasman robe preduzeća iz Srbije, najavljeno je iz Ministarstva privrede.\n“Taj način pomoći domaćim preduzećima finansiraće se iz fondova EU, a garancijskom šemom će upravljati Evropski investicioni fond”, rekla je pomoćnica ministra privrede Srbije Katarina Obradović Jovanović.\nOna je najavila i da Ministarstvo privrede sa partnerima iz Nemačke razvojne banke KfW radi na programu koji će sadržati i garancijske šeme za najranjiviju grupu firmi kao što u startapovi.\n“Srbija nema garancijski fond, koji bi garantovao kolaterale za mala i srednja preduzeća, ali postoji sve više garncijskih šema kojima se rešava taj problem”, kazala je ona navodeći da je to važno zbog toga što je pravo vreme da se podstaknu investicije firmi koje imaju tržište i mogućnost da rastu.\n“Nastavljaju se programi podrške za preduzeća koja su direktno usmerena na izvoz, kao i sa finansijskom podrškom koju daje Agencija za osiguranje i finansiranje izvoza Srbije”, rekla je Jovanovićeva.\n“Ponovo će se raditi i program sa Evropskom bankom za obnovu i razvoj (EBRD) kroz koji izvozno orijentisana preduzeća mogu da dobiju pomoć iskusnih industrijskih stručnjaka da reše razvojne probleme i izadju na strana tržišta”, dodala je Jovanovićeva.


“Dok mi ovdje sjedimo, radimo i vršimo svoju ustavnu nadležnost, premijer nam sa pres konferencije poručuje ‘ko prekraja budžet ne misli dobro građanima’. Ja mislim da Krivokapić za ovih godinu dana nije uspio kršteno ni da pročita Ustav Crne Gore. Da ga je pročitao znao bi šta je ustavna nadležnost Vlade, a šta je ustavna nadležnost Skupštine“, kazao je Krivokapić.\n“Izgleda da mu se toliko dopalo da sam vlada u ovoj državi bez bilo čije podrške da je još počeo da dijeli lekcije poslanicima.\nSve dok je ovakav Ustav na snazi, a on u svakoj parlamentarnoj demokratiji ima slična rješenja – Vlada predlaže budžet, dužna je da ga parlamentu obrazloži, a parlament i poslanici da se o njemu izjasne. U obavezi su svaka od političkih partija ovdje, da kreiraju neka rješenja koja su shodno njihovim političkim programima na baz kojih su izabrani u parlamentu“, kazao je Konjević.\n“ Predsjednik Vlade bi da suspenduje ustavno pravo poslanika da predlažu zakone i pravo poslanika da djeluju amandmanski na budžet. Ovakvih gluposti koje danas priča predsjednik Vlade odavno nije bilo na crnogorskoj političkoj sceni. Ovo je vanustavno ponašanje predsjednika Vlade“, kazao je Konjević.\n“Shodno dobrom duhu koji je bio na odboru da ne govorimo previše o politici. Razumijem da je ovo vezano za politiku i naš odbor jer mi možemo da predlažemo amandmane za budžet, prema tome, to što je rekao premijer ili bilo ko, to je za nas kao lanjski snijeg. Mi ćemo shodno našoj savjesti sve predlagati i glasati onako kako mislimo, a premijer neka zabrani“, kazao je Joković.


DEBAKL SPARTAKA PRED MEČ SEZONE Subotičani doživeli poraz od novajlije u Superligi\nFudbaleri Spartaka iz Subotice izgubili su kao domaćini od Proletera sa 0:4 u 3. kolu Superlige Srbije.\nSjajan meč odigrao je novajlija u najelitnijem rangu domaćeg fudbala. Već u 21. minutu mrežu Subotičana zatresao je Milan Mirosavljev. Do kraja prvog poluvremena povećali su prednost igrači tima iz Novog Sada, a ovoga puta precizan je bio Stefan Čolović.\nIsta slika viđena je i u nastavku susreta, pa je Slobodan Novaković na asistenciju odličnog Čolovića, naterao golmana Spartaka Nikolu Perića, da po treći put vadi loptu iz mreže.\nDo kraja susreta viđen je novi pogodak, i to ponovo u režili Milana Mirosavljeva, koji je tako postigao treći gol u šampionatu, pa se tako izjednačio na čelu liste strelaca sa Slađanom Nikodijevićem iz Radničkog i Veljkom Simićem iz Crvene zvezde.\nPosle tri odigrana kola domaćin se nalazi na 13. poziciji na tabeli sa tri boda, dok je Proleter treći sa šest.\nPodsetimo, Subotičani će u četvrtak od 20.45 dočekati ekipu Brondbija na stadionu "Rajko Mitić", u trećem kolu kvalifikacija za Ligu Evrope.\nČukarički - Mačva 1:0 (0:0)\nVoždovac - Crvena zvezda 1:2 (0:2)\n(Duronjić 56 - Simić 2, Stojiljković 25)\nNapredak - Bačka 1:1 (0:1)\n(Ndiaje 69 - Gavrić 29)\nRadnik - Zemun 2:1 (2:0)\n(Ristović 24, Kjeremeh 27 - Cvetković 65)\nPartizan - Mladost 0:0\nRadnički Niš - Dinamo Vranje 2:0\n(Stanisavljević 45, Nikodijević 78 p.)\nVojvodina - Rad 1:2\n(Arsić p. 47 - Denić 41, Šipčić)\nSpartak - Proleter 0:3 (0:2)\n(Mirosavljev 21, 79, Čolović 41, Novaković 58)\nC. Zvezda 3 3 0 0 7:1 9\nČukarički 3 2 1 0 5:1 7\nProleter 3 2 0 1 7:4 6\nRadnički 3 2 0 1 5:3 6\nRadnik 3 2 0 1 3:2 6\nMladost 3 1 2 0 2:1 5\nBačka 3 1 1 1 3:3 4\nNapredak 3 1 1 1 2:2 4\nPartizan 3 1 1 1 1:1 4\nVoždovac 3 1 0 2 3:4 3\nMačva 3 1 0 2 1:2 3\nRad 3 1 0 2 2:5 3\nSpartak 3 1 0 2 2:6 3\nZemun 3 0 2 1 3:4 2\nVojvodina 3 0 2 1 3:4 2\nDinamo Vranje 3 0 0 3 0:6\nSUPERLIGA, ZAVRŠNE BORBE "Večiti" u Novom Sadu, Partizan overava Evropu?\nKRALJEVSKI ISPRAĆAJ Saša Ilić je za kraj karijere ujedinio CRNO-BELI SVET /FOTO/\nZOV "MARAKANE" Crvena zvezda igra poslednji meč pred podelu bodova i plej-of, karte već od 300 dinara\n"MI SMO DOBILI LIVERPUL... 'SREĆNO'?" Milojević: Tek ćemo postati svesni koji uspeh je Zvezda ostvarila\nVREME JE ZA KRAJ Fudbaler Partizana završio 20 godina dugu karijeru posle ŠEST SEZONA u crno-belom\nDEGENEK OTKRIO DA LI OSTAJE U ZVEZDI Nove vesti sa treninga u Antaliji: Da li crveno-beli imaju novog PENALDŽIJU?\nKao grom iz vedra neba, fudbalski klub Crvena zvezda dobila je novo pojačanje koje se već priključilo timu.\nNekadašnji kapiten Partizana Miroslav Vulićević doneo je odluku da igračku karijeru završi u 35. godini života.\nSLAVLJENIČKA ATMOSFERA NA PRIPREMAMA Dva prvotimca Crvene zvezde proslavila rođendan u Turskoj, jedan je imao POSEBNE ŽELJE\nFudbaleri Crvene zvezde trenutno se nalaze u Turskoj na pripremama, a u utorak su imali i razloga za slavlje. Desni bek i napadač su proslavili rođendane.\nLEGENDARNI LJUPKO PETROVIĆ VERUJE U STANKOVIĆA Deki će osvojiti titulu u Zvezdi\nDejan Stanković započeo je epohu u Crvenoj zvezdi, klupa je njegova, ostaje da veliki as dokaže da nije dobio slučajno poverenje rukvodilaca crveno-belih. Rođeni borac, pozitivno drzak na terenu, sprovodi uveliko svoje zamisli na prvoj fazi zimskih pripremama šampiona Srbije, koje se odvijaju na Kipru.\n"NIJE IMAO NIJEDAN POROK" Mladi fudbaler (19), koji je preminuo na utakmici, nije propuštao treninge i bio je dete za primer\nMladi sportista Stefan Todorović (19) iz Obreža kod Varvarina, koji je u nedelju popodne iznenada preminuo na prijateljskoj utakmici FK "Sloga" - FK "Juhor" u Ćićevcu, nije imao nijedan porok, svedoče sagovornici "Novosti", koji čekaju rezultate obdukcije iz Opšte bolnice Kruševac, kako bi se organizovala sahrana i komemorativni skup.\nCRVENA ZVEZDA ODRADILA OPORAVAK Sanogo trenirao po POSEBNOM PROGRAMU, Jovančić izostao zbog virusa\nFudbaleri Crvene zvezde su danas odradili samo trening oporavka posle jučerašnje prve utakmice i pobede nad Arkom iz Gdinje.\n- Ja sam nasrećniji čovek na svetu - poručio je Miloš Degenek, pre godinu i po dana, kada je potpisao ugovor sa Crvenom zvezdom. Posle kratkog izleta u Saudijsku Arabiju, junak istorijskog meča u Salcburgu i prve grupne faze Lige šampiona posle dve i po decenije, vratio tokom letošnjih kvalifikacija da opet overi elitu sa voljenim klubom.\nOsveženje u Humskoj: novi semafor konačno stiže na stadion Partizana\nPominjao se kao deo "paketa" od prodaje Mateje Kežmana "filpsovcima" iz Ajndhovena, ali na stadion Partizana stiže tek 11 godina kasnije i to brodom iz Kine: novi semafor od ove jeseni krasiće južnu tribinu stadiona u Humskoj.\nŠTOPER VOŽDOVCA Mihajlov: Mačva da padne pred pauzu\nFudbaler Voždovca Miloš Mihajlov je posle remija sa Spartakom iz Subotice očekivao više i poručio je da je tim sada fokusiran na utakmicu sa Mačvom.\nVučićević: Neki moji fudbaleri su previše poleteli\nTrener Novog Pazara Nebojša Vučićević rekao je da su njegovi fudbaleri spremni za veliku borbu sa Bačkom, kojoj će gostovati u utakmici 29. kola Superlige Srbije.\nKaradžić: Uz ovakvu opoziciju, biću predsednik dok dišem\nPredsednik Fudbalskog saveza Srbije Tomislav Karadžić rekao je da nema nameru da ode sa te funkcije, ali da će raspisati izbore ako neko to bude tražio iako misli da nema ozbiljnu konkurenciju.\nPEH ZA CRNO-BELE Ostojić zbog povrede zadnje lože završio pripreme\nFudbaleri Partizana su se suočili sa novim pehom na pripremama na Kipru, pošto je Bojan Ostojić na meču protiv Gornjika doživeo povredu zadnje lože i van stroja će biti 10 dana.\nDijara: Ilić je majstor, za Gacijantep nisam ni čuo\nNapadač Partizana Lamine Dijara je sa ekipom na pripremama u Antaliji i kaže da je kao i svi o transferu u Gacijantep čitao samo u novinama.\nMilenko Aćimović: Vreme u Zvezdi je najlepše u karijeri\nSportski direktor ljubljanske Olimpije, Milenko Aćimović, radovao se susretu sa starim poznanicima u prijateljskom meču ovog kluba sa fudbalerima Crvene zvezde (1:1) u turskoj Antaliji.\nJuriš na Ligu šampiona: Partizan vraća Sulejmanija i Jojića\nU Partizanu su ekspresno rešili da sa reči pređu na dela. Nakon što je predsednik Zoran Popović najavio da će budući prvak države (tri kola pre kraja beže Zvezdi čak osam bodova) napasti Ligu šampiona sa dva ozbiljna pojačanja, „Alo!“ je iz dobro obaveštenih izvora uspeo da sazna da su kečevi iz rukava bivši igrači ovog kluba Miralem Sulejmani (26) i Miloš Jojić (23)\nNOVA SUDIJSKA KOMISIJA Evo ko je zadužen za delegiranje arbitara u srpskom fudbalu\nIzvršni odbor Fudbalskog saveza Srbije formirao je novu Sudijsku komisiju, na kojoj će biti teret delegiranja arbitara i njihov učinak, a što je u prošloj sezoni izazivalo mnogo reakcija.\nDanas promenljivo oblačno, ponegde kratkotrajna kiša\nTrampov pravni tim zatražio od Senata da ga OSLOBODI OPTUŽBI\n"KINEZI SU ZATVORILI SVE HOTELE I OSTAVILI LJUDE NA ULICI" Srpski student iz Vuhana se vratio u Beograd, putovao ČETIRI DANA


Savet za bezbednost saobraćaja nagradio najbolje učesnike konkursa\n9 avgust 2020\nPredsednik Skupštine grada Vranja dr Dejan Tričković uručio je nagrade najkreativnijim mladim autorima na likovnom konkursu „Budimo svi bezbedni u saobraćaju“, koji je raspisao Saveta za bezbednost saobraćaja grada Vranja.\nČestitajući nagrađenima, predsednik Tričković naglasio je da Grad Vranje konstantno radi na unapređenju fizičko-tehničkih mera u zoni škola, kao i opremanju najmlađih rekvizitima za bezbednije učešće u saobraćaju.\n,,Unapređenje saobraćajne kulture posebno je važno kod dece, koja su ujedno najranjivija kategorija učesnika u saobraćaju. Mališani se u ovom uzrastu osamostaljuju i kao pešaci i kao korisnici prevoznih sredstava. Stavovi koji se usvajaju u najranijem detinjstvu veoma su važni za bezbedno ponašanje u saobraćaju. Lokalna samouprava preko Saveta za bezbednost saobraćaja grada Vranja, već petu godinu zaredom, tradicionalno organizuje likovni konkurs na temu bezbednosti u saobraćaju. Na ovaj način, putem igre i zabave stimulišemo decu da razvijaju znanja i pozitivne navike, kako bi dodatno uobličila svest i razmišljanje za pravilno ponašanje u saobraćaju’’, rekao je Tričković.\nNa konkurs je pristiglo 129 radova, a nagrađeno je petnaestoro mališana, po tri u svakoj kategoriji.\nNajbolji su dobili bicikl, drugonagrađeni biciklističke kacige i svetla, a trećenagrađeni kacige.


Srbija | Vesti | Page-250\nVučić: Zadovoljan sam razgovorima o budućoj Vladi\nPANČEVO, 8. jun 2016. (TV Pančevo) – Zadovoljan sam razgovorima koje sam počeo o budućoj Vladi Srbije, pre o njenom radu nego o sastavu, izjavio je danas mandatar za sastav Vlade Srbije i lider Srpske napredne stranke Aleksandar Vučić. Uveren sam da ćemo imati racionalnu i normalnu atmosferu u političkom životu, ali mnogi ne mogu da nauče da žive u promenama, ocenio je Vučić na konferenciji za novinare u Skupštini Srbije.\nZoran Savanov kandidat za načelnika Južnobanatskog okruga\nPANČEVO, 8. jun 2016. (TV Pančevo) – Zoran Savanov iz Debeljače, dugogodišnji predsednik Opštinskog odbora Srpske napredne stranke u Kovačici, glavni je kandidat za načelnika Južnobanatskog okruga, saznaje portal evrsac.rs. Posle preuzimanja vlasti u ovoj južnobanatskoj Opštini, oktobra 2015. godine, kada je SNS posle 15 godina uspeo da smeni režim DS, pa sve do ovogodišnjih lokalnih izbora, Savanov je bio predsednik SO Kovačica. Posle lokalnih izbora 2016. godine, Savanov je izabran za zamenika predsednika SO Kovačica.\nVučić i Li o poseti kineskog predsednika\nPANČEVO, 8. jun 2016. (TV Pančevo) – Predsednik Vlade Republike Srbije Aleksandar Vučić primio je danas ambasadora Narodne Republike Kine Lija Mančanga. Tokom susreta dvojica sagovornika razgovarali su o pripremama za predstojeću posetu kineskog predsednika Sija Đinpinga.\nVučić danas sa strankama manjina\nPANČEVO, 8. jun 2016. (TV Pančevo) – Mandatar i predsednik Srpske napredne stranke Aleksandar Vučić danas će nastaviti razgovore o formiranju nove vlade sa predstavnicima stranaka nacionalnih manjina u Skupštini Srbije.\nPANČEVO, 7. jun 2016. (TV Pančevo) – Mandatar za sastav Vlade Srbije Aleksandar Vučić izjavio je večeras posle konsultacija sa predstavnicima pet izbornih lista, da je imao dobre razgovore sa ljudima različitih političkih mišljenja i da je zadovoljan.\nPANČEVO, 7. jun 2016. (TV Pančevo) – Kandidat za predsednika vlade Aleksandar Vučić u Domu Narodne skupštine počeo je danas u 14 sati konsultacije o novoj vladi razgovorom sa predstavnicima koalicije SPS-JS.


Švedska: Uskoro odluka o lijeku Remdesivir – TVSA.BA\nČetvrtak, 20 Januara, 2022 12:29\nNaslovna/Vijesti/Svijet/Švedska: Uskoro odluka o lijeku Remdesivir\nŠvedska: Uskoro odluka o lijeku Remdesivir\nŠvedska državna agencija za nadzor lijekova saopćila je da Evropska unija ubrzano istražuje da li bi upotreba lijeka Remdesivir mogla biti dozvoljena za liječenje bolesti izazvane koronavirusom, a nakon slične odluke donesene u Sjedinjenim Američkim Državama. Iz odjela za infekcije Švedske agencije za lijekove pojasnili su da je za EU proučavanje Remdesivira stvar visokog prioriteta te da bi odluka trebalo da bude donijeta “u nekoliko narednih dana”. I Papa Franjo pozvao je na međunarodnu saradnju u pronalaženju vakcine i lijekova za COVID-19. Naglasio je važnost garantovanja “univerzalnog pristupa osnovnim tehnologijama koje omogućavaju svakoj zaraženoj osobi, u svakom dijelu svijeta, da dobije potrebnu zdravstvenu zaštitu”.\nSnijeg uništio mnoge šatore u izbjegličkim kampovima na sjeveru Sirije\nStarija žena preminula od koronavirusa u banjalučkoj bolnici, 42. žrtva u RS


ALEKSANDAR BOCAN-HARČENKO: Biće novih pritisaka, mnogima smeta nezavisna Srbija! | Vestinet.rs\nPočetna TEMA DANA\tALEKSANDAR BOCAN-HARČENKO: Biće novih pritisaka, mnogima smeta nezavisna Srbija!\nALEKSANDAR BOCAN-HARČENKO: Biće novih pritisaka, mnogima smeta nezavisna Srbija!\nOvako ambasador Rusije u Srbiji Aleksandar Bocan-Harčenko, u intervjuu, za Novosti, odgovara na pitanje da li veruje da slede sve žešći pritisci na našu zemlju da uvede sankcije Rusiji i pristupi NATO.\nSAD uvele sankcije Turskoj zbog kupovine ruskog sistema S-400! – VIDEO\n„Rusija će se i dalje zalagati za poštovanje međunarodnog prava, pružati principijelnu podršku suverenitetu i teritorijalnom integritetu Srbije“\nDa li vam sastav nove Vlade Srbije ukazuje na to da je ona proamerička, kako tumače pojedini analitičari?\n— Ne mislim da su takve ocene uopšte umesne. Prema našem mišljenju, Srbija danas sprovodi izbalansiranu višesmernu spoljnu politiku koja u punoj meri uzima u obzir nacionalne interese.\nPozdravljamo konstruktivno opredeljenje rukovodstva zemlje za produbljivanje rusko-srpskog strateškog partnerstva, pretvaranje u život međusobno korisnih bilateralnih projekata.\nSa svoje strane, potpuno delimo to mišljenje.\nTo potvrđuju sastanci sa predsednikom Aleksandrom Vučićem, premijerkom Anom Brnabić i ministrima, kao i uspešni pregovori 8. decembra u Moskvi kopredsednika međuvladinog komiteta Jurija Borisova i Nenada Popovića.\nDa li Vašingtonski sporazum i najavljene investicije u Srbiju posmatrate kao čvršće vezivanje SAD za ovo podneblje kako bi se oslabio ruski uticaj?\n— Rusija ima sopstvenu agendu bilateralnih odnosa sa Srbijom.\nNaša saradnja nije usmerena protiv drugih igrača. Temelji se na principima transparentnosti, fer konkurencije, bezuslovnog uzajamnog poštovanja. Logiku “ili-ili”, koju promoviše Zapad, smatramo kontraproduktivnom.\nKako tumačite to što pojedini krugovi u SAD otvoreno prete Srbiji sankcijama ako nastavi da kupuje rusko oružje?\n— To je jedan od primera nepoštene konkurencije. Rusko-srpska vojno-tehnička saradnja se razvija striktno u okviru međunarodnog prava i na partnerskoj osnovi, usmerena je na jačanje državnog suvereniteta Srbije.\nNastavlja se sa realizacijom postignutih dogovora, posebno o isporuci u Srbiju BRDM-2MS i tenkova T-72MS. Ostvarivanju perspektivnih planova trebalo bi da doprinese i otvaranje predstavništva Ministarstva odbrane Rusije u Beogradu, koje se sada razmatra.\nDa li bi Moskva pristala na suspenziju Rezolucije 1244, ako se sa tim saglasi Beograd?\n— Ruski stav je nepromenjen. Sigurni smo, kao i Beograd, da je čvrsto, održivo rešenje o KiM moguće isključivo na osnovu temeljne rezolucije SB UN 1244.\nSložićemo se samo sa tim rešenjem koje će odgovarati zakonitim interesima samih Srba, koje će biti podržano od strane Beograda. Polazimo od toga da na kraju treba da ga odobri SB UN.\nMože li se Srbija pouzdati u ruski veto, ako se u UN postavi pitanje članstva lažne države Kosovo?\n— Rusija će se i dalje zalagati za rigorozno poštovanje međunarodnog prava, pružati principijelnu podršku suverenitetu i teritorijalnom integritetu Srbije, kako u UN, tako i na drugim multilateralnim forumima.\nSve su glasnije najave o reformi Dejtonskog sporazuma. Da li Rusija, kao garant tog ugovora, smatra da se iza svega krije želja za centralizacijom i ukidanjem Republike Srpske?\n— Smatramo da je Dejtonski sporazum, čija se 25. godišnjica obeležava danas, kamen temeljac savremene BiH.\nKonstruktivni potencijal “Dejtona” nije ni izbliza iscrpljen. Sistem kočnica i ravnoteža predviđeni u ovom dokumentu tu su da stvaraju optimalne uslove za razvoj zemlje, kroz garantovanje širokih nadležnosti dva entiteta i jednakosti tri konstitutivna naroda.\nPodržavamo usmerenost Srbije na jačanje posebnih odnosa sa RS, predviđenih “Dejtonom”.\nPozivamo strane partnere da se striktno pridržavaju strategije lokalne odgovornosti, prema kojoj same strane u BiH donose odluke po svim pitanjima.\nPoštovanje “Dejtona” je ključ uspeha stabilizacije u BiH. Pokušaji njegove revizije, naprotiv, udaljavaju od tog temeljnog zadatka.\nHoće li Moskva ponovo potezati pitanje diplomatskog imuniteta za osoblje Humanitarnog centra u Nišu?\n— Rusko-srpski humanitarni centar u Nišu je nezamenjiva struktura u regionu. Potvrda toga su stotine života koje su stručnjaci Centra spasli od požara i poplava, u Srbiji, Grčkoj, Severnoj Makedoniji, BiH.\nVažno je da se RSHC takođe bavi stručnim usavršavanjem spasilaca, i kroz saradnju sa Međunarodnom organizacijom civilne zaštite.\nSklapanje sporazuma o uslovima boravka, privilegijama i imunitetima članova RSHC nije prohtev Moskve, već obaveza strana u skladu sa međuvladinim Sporazumom o osnivanju, koji je potpisan 2012.\nNije reč o statusu osoblja RSHC, on je već definisan. Suština dogovora, koji su na stolu, je u primenjenim aspektima, kao što su smanjivanje troškova nabavke tehnike i opreme u cilju povećavanja efikasnosti rada Centra.\nU zvaničnu posetu Srbiji stiže šef ruske diplomatije Lavrov, šta će biti glavne teme razgovora sa zvaničnicima?\n— Planira se detaljno razmatranje čitavog kompleksa rusko-srpskih odnosa, da se uporede stavovi o aktuelnim regionalnim i međunarodnim temama, uz naglasak na situaciju oko rešavanja kosovskog pitanja.\nNa dnevnom redu su bilateralni ekonomski projekti – završetak srpskog dela gasovoda “Turski tok”, izgradnja složenih inženjerskih objekata brze pruge Beograd – Novi Sad, modernizacija najveće HE “Đerdap 1”, stvaranje Centra za nuklearnu nauku, tehnologije i inovacije.\nZnačajna tačka će biti paljenje večne vatre na Groblju “Oslobodilaca Beograda” i to plamenom sa Groba nepoznatog vojnika kod zidina Kremlja. Važno je da će se ceremonija održati u vreme obeležavanja 75 godina pobede nad nacizmom.\nNaglasiće se nepokolebljivo jedinstvo Rusije i Srbije u očuvanju sećanja na veliki oslobodilački podvig naših naroda, suprotstavljanju pokušajima revizije istorije Drugog svetskog rata.\nMinistar Lavrov posetiće i veličanstven Hram Svetog Save, koji je završen uz pomoć Rusije, i odati poštu pokojnom patrijarhu Irineju koji je neprekidno doprinosio jačanju prisnih odnosa između Rusije i Srbije, našeg duhovnog jedinstva.\nDa se “Sputnjik V” pravi kod vas\nKada bi prve količine vakcine “Sputnjik V” mogle da stignu u našu zemlju? Da li će i opredeljenje Srbije za određeno cepivo biti posmatrano kroz prizmu geopolitike?\n— U Beograd je dopremljeno 20 doza ruske vakcine “Sputnjik V” za laboratorijska istraživanja, a pregovori o isporukama su u razvijenoj fazi.\nRačunamo da ćemo uspeti da se svi modaliteti usaglase u najkraćem roku.\nU vezi sa interesovanjem srpske strane, proučava se i mogućnost proizvodnje ruskog preparata u Srbiji. Nedopustivo je da se pitanje života i zdravlja ljudi pretvara u geopolitičko.\nKako je naglasio predsednik Putin, pre svega treba da se rukovodimo humanističkim razlozima. Rusija se zalaže za efikasnu i bezbednu imunizaciju čitavog stanovništva planete.\nRazmatraće se poseta Putina\nMožemo li uskoro da očekujemo i posetu predsednika Putina?\n— Rusko-srpski dijalog na najvišem nivou se razvija maksimalno intenzivno, određujući smerove jačanja raznolikih bilateralnih veza.\nPritom, kontakte predsednika Putina i Vučića odlikuju ritmičnost bez presedana, poverenje i dubina sadržaja. Mogućnost organizacije posete predsednika Putina Beogradu će se razmatrati, s obzirom na postojeći poziv srpske strane i situaciju.\n(Autor D. Milinković/Večernje novosti)\nPUTIN ČESTITAO BAJDENU POBEDU NA IZBORIMA U AMERICI!


Važna vest za Apple korisnike: iPhone 12 ruši ustaljenu praksu - BIGportal.ba\n31 Jula, 2020 31 Jula, 2020 0167\nKompanija Apple navikla je svoje korisnike na pouzdan raspored – novi iPhone predstavljan je početkom septembra, a na tržištu bi se našao nekoliko nedelja kasnije. Međutim, sada je došlo do promene.\nKako je Apple zvanično objavio, novi iPhone bi na tržištu mogao da se nađe tek u oktobru.\n“Prošle godine su novi iPhone uređaji mogli da se kupe krajem septembra, ali ove godine očekujemo da će biti dostupni nekoliko nedelja kasnije”, rekao je Luka Maestri, finansijski direktor kompanije Apple.\nZaista je retko da Apple uopšte i razgovara o uređajima koji bi tek trebalo da budu objavljeni. Međutim, verovatno su se odlučili na ovu izjavu sada zbog toga što su korisnici navikli na taj ustaljeni raspored, pa bi isto očekivali i ove godine.\nMaestri, doduše, nije rekao da li će se pomeriti i događaj na kom će uređaji biti predstavljeni, ili samo datum kada će biti pušteni u prodaju. Takođe nije naveo nikakav razlog za ovo odlaganje, ali je gotovo sigurno da je u pitanju posledica pandemije koronavirusa i svi logistički problemi koje ona nosi.


Dostava higijenskih sredstava - EU za turizam\nJedna od najznačajnijih mera prevencije širenja COVID-19 u turističkim objektima je primena neophodnih zdravstveno-bezbednosnih protokola u cilju sprečavanja širenja virusa. Sa ciljem da podrži teško pogođeni turistički sektor u pripremi za predstojeću sezonu, Evropska unija je kroz projekat “#EUzaTebe – za kulturno nasleđe i turizam” donirala Turističkoj organizaciji Beograda dezinfekcioni materijal i opremu. Ovom donacijom, Evropska unija je podržala HORES u realizaciji sertifikacione šeme „Čisto i sigurno“, koja predstavlja potvrdu da su sprovedene sve neophodne epidemiološke mere.\nEvropska unija donirala je ukupno 662.000 evra higijenske opreme kao pomoć oporavku turisti\nke industrije Srbije.\nRaspodeli donacije prisustvovao je Miodrag Popović, direktor Turističke organizacije Beograda, izrazivši zahvalnost Evropskoj uniji i GIZ-u na solidarnosti i pomoći: „Još veću zahvalnost osećamo zbog činjenice da je Beograd prihvaćen kao važan deo kulturnog i istorijskog nasleđa Evrope. Oprema i dezinfekcioni materijali pomoći će nam da u skladu sa kampanjom „Čisto i sigurno“, dočekamo goste iz čitavog sveta, da u skladu sa situacijom organizujemo događaje i manifestacije i što pre se vratimo normalnosti, pa makar ona bila i „nova“. Konačno, ova pomoć će nam omogućiti da se i sami Beograđani osećaju bezbednije u svom gradu“.\nGeorgi Genov, direktor HORES-a ovom prilikom je izjavio: „Zadovoljstvo nam je da u okviru projekta Evropske unije doprinesemo unapređenju kvaliteta usluga u sektoru ugostiteljstva, posebno kroz sertifikacioni projekat „Čisto i sigurno“. Donacija je za sada isporučena na više od 300 hotela u Srbiji, što će doprineti da se higijena i sigurnost u svim smeštajnim objektima podigne na najviši nivo. Takođe, smatramo da je veoma važno unaprediti znanja zasposlenih u oblasti zdravstvene zaštite i primene svih preventivnih zdravstveno-sanitarnih mera.“\nO projektnim aktivnostima govorio je Tomislav Knežević, predstavnik GIZ-a: „Projektom „#EUzaTebe – za kulturno nasleđe i turizam“ podržavamo srpski turistički sektor da ispuni zahteve koje sprovode i evropski turistički operateri. To se radi sa ciljem da Srbija poveća svoj turistički potencijal i privuče više domaćih, ali i međunarodnih putnika. Pored pomoći vredne 662.000 evra, Evropske unije i Vlade Nemačke sa oko 1.2 miliona evra žele da pomognu najugroženijem segmentu turističke privrede u Srbiji, da se izbori sa posledicama pandemije COVID-19 i da spremno dočeka predstojeću letnju turističku sezonu“.\nHigijenska oprema i materijal biće raspoređeni na objekte i ambijentalne celine koje najčešće posećuju turisti u Beogradu. Među njima su: Beogradska tvrđava, Narodni muzej, Muzej savremene umetnosti, Muzej Nikole Tesle, Muzej istorije Jugoslavije, Muzej tehnike, arheološko nalazište u Vinči, Hram Svetog Save, Ada Ciganlija, Avalski toranj i drugi.\nKrajnji primaoci EU donacije su pružaoci turističkih usluga širom Srbije – hoteli, restorani, privatni smeštaji, objekti kulturnih spomenika, turističke organizacije, itd. – koji će dobiti različite vrste prskalica, UV lampe, atomizere, raspršivače, toplomere, zaštitnu opremu i prateća hemijska sredstva. Kao deo mera „Čisto i sigurno“, pored same raspodele materijala i opreme, projekat „#EUzaTebe – za kulturno nasleđe i turizam“ će uz saradnju sa HORES-om održati niz radionica, a tema će biti prevencija širenja virusa u turističkim objektima.


Silajdžić: Do novog ustava BiH isključivo kroz transparentan i demokratski proces - Klix.ba\nBilo kakvi planovi i pokušaji da se novi ustav BiH usvoji na ishitren način, iza zatvorenih vrata, protivni su državnim interesima Bosne i Hercegovine, te prijete da uspore ili potpuno zaustave već pokrenute reformske procese koji su neophodni za potpisivanje Sporazuma o stabilizaciji i pridruživanju (SSP), saopćeno je iz kabineta člana Predsjedništva BiH Harisa Silajdžića.\nU saopćenju stoji da je prije dvije godine Bosna i Hercegovina uvučena u netransparetne pregovore o ustavnim rješenjima, bez javne rasprave i bez učešća eksperata, medija ili nevladinog sektora. Taj pristup je, navedeno je, rezultirao paketom ustavnih amandmana koji su prijetili da BiH svedu na zajednicu dva entiteta čije bi državne institucije mogle biti ugašene voljom manje od 22 procenta članova parlamenta, iz jednog naroda i jednog entiteta.\nNadalje se navodi da su Vijeće Evrope, Evropski parlament i Venecijanska komisija ocijenili ovakav pristup krajnje neadekvatnim, s obzirom na obim i značaj neophodnih promjena. Te institucije su "jasno precizirale da se do novog ustava BiH mora doći isključivo kroz demokratski i transparentan proces, koji će uključivati širok dijapazon društva, te niz domaćih i stranih eksperata, u kom kvalitet rješenja treba imati prednost nad brzinom njihovog usvajanja".\nIz Silajdžićevog kabineta se naglašava i to da je potreba za temeljitim i opreznim pristupom izradi novog ustava BiH posebno naglašena činjenicom da cijeli region već neko vrijeme prolazi kroz fazu političkog previranja zbog statusa Kosova, a interesi BiH ne smiju, i neće, biti podređeni bilo kakvoj “situaciji u regionu.”\n"Ustav koji Bosna i Hercegovina sada dobije određivat će njenu i budućnost njenih građana u barem nekoliko idućih decenija, te se pregovorima o suštini Ustava može pristupiti tek kada se otklone svi faktori koji direktno ili indirektno vrše pritisak u pravcu prihvatanja rješenja koja ugrožavaju temeljne strateške interese BiH. Mi nismo primili bilo kakav poziv za razgovore o Ustavu BiH. Neformalan poziv jeste upućen za sastanak u Briselu, ali isključivo u vezi s ispunjavanjem dodatnih uvjeta za potpisivanje SSP, kao što su reforma RTV servisa i reforma javne uprave", navedeno je u saopćenju.\nTakođer, Silajdžić je u svojstvu predsjednika Stranke za BiH na sastanku predstavnika šest političkih stranaka prije dva dana naglasio da je u ovom trenutku potrebno i moguće razgovarati isključivo o uspostavljanju okvira procesa za izradu novog ustava BiH, a ne o suštini tog ustava, i to bez bilo kakvih prejudiciranja ili uvjetovanja u vezi s konačnim rješenjem.


Šef Delagacije EU u BiH pozvao na promjenu u pravosudnoj kulturi - Detektor\n28. Oktobra 2020.15:56\nŠef Delegacije Evropske unije u Bosni i Hercegovini Johann Sattler istakao je tokom predstavljanja glavnih zaključaka Izvještaja o BiH Visokom sudskom i tužilačkom vijeću (VSTV) razočarenje izostankom napretka u pravosuđu u izvještajnom periodu i naglasio potrebu za hitnim mijenjanjem Zakona o VSTV-u, saopšteno je.\nPredstavljanje izvještaja VSTV-u. Foto: EU u BiH\nSattler je pozvao članove Vijeća da se hitno pozabave trenutnom situacijom, posebno vraćanjem povjerenja javnosti u pravosuđe i osiguranju integriteta, nezavisnosti i odgovornosti pravosuđa, navodeći da ti aspekti nisu dovoljno utemeljeni u domaćem pravosuđu i da se to mora promijeniti.\n“Jednostavno ne vidimo dovoljno reformi za naša ulaganja”, kazao je Sattler, dodajući da uvažava dugogodišnju saradnju EU-a i VSTV-a, zasnovanu posebno na finansijskoj i tehničkoj pomoći EU od 2004. godine.\nU Izvještaju je navedena hitna potreba provedbe robusnog i nezavisnog sistema provjera integriteta za sve nosioce pravosudnih funkcija. Kako bi se odgovorilo na očekivanja građana, takve provjere trebaju biti popraćene vanjskim nadzorom za što je potrebno hitno izmijeniti Zakon o VSTV-u.\n“Svako kašnjenje u tom pogledu će samo naštetiti Bosni i Hercegovini na njenom putu ka EU”, navodi se u saopštenju.\nSattler je pozvao na “promjenu u pravosudnoj kulturi” i istakao da je potrebno da članovi Vijeća rade proaktivno i vode svojim primjerom.\n“Krajnje je vrijeme da se pokrene ova promjena, a prvi korak u tom pravcu jeste uspostava profesionalne i održive Jedinice za integritet u okviru Sekretarijata VSTV-a, na što se Vijeće i obavezalo”, saopšteno je.\nSattler se zahvalio Vijeću na brzoj reakciji na zabrinutosti Centralne izborne komisije (CIK) BiH i donošenje instrukcije o prioritizaciji predmeta izbornih prevara tokom predstojećeg izbornog perioda.\n“To je primjer prepoznavanja problema, koje Vijeće treba češće pokazivati javnosti”, saopštili su.\nBalkanska istraživačka mreža BiH (BIRN BiH) je ranije pisala o zaključcima Izvještaja Evropske komisije o BiH za 2020. godinu prema kojim nije postignut nikakav napredak u oblasti pravosuđa, dok znakovi pogoršanja zahtijevaju hitne mjere za jačanje integriteta i ponovno uspostavljanje povjerenja građana u pravosuđe, čije loše funkcioniranje podriva njihova prava, ali i borbu protiv korupcije i organiziranog kriminala.


Stanija Dobrojević dobila verifikovan nalog na Fejsbuku, ceo svet je njen! (Foto) - ShowBiz - Region - Vesti - Svet Plus\nStanija Dobrojević dobila verifikovan nalog na Fejsbuku, ceo svet je njen! (Foto)\nNaša najpopularnija starleta Stanija Dobrojević konačno je dobila verifikovan nalog na Fejsbuku, čime se može pohvaliti mali broj domaćih zvezda, među kojima su uglavnom sportisti i pevači, a sada i jedna od naših starleta.\n15:35 11. JUL 2014.\nStanija Dobrojević se vratila noćnim izlascima! (Foto)\nSada se Stanija Dobrojević pridružila malobrojnim poznatim ličnostima sa domaće estrade koji imaju plavi kružić pored svog imena, odnosno takozvani verifikovani nalog. S obzirom da Stanija nije samo domaća zvezda, već je poznata širom sveta, a posebno u Americi gde provodi dobar deo svog vremena, nije ni čudo što je Fejsbuk odlučio da verifikuje i njenu stranicu koja broji skoro dve stotine hiljada fanova.\nI baš kada je dobila svoj "štiklirani" profil, Staniji je "cover" fotografija potpuno u skladu sa događajima. Na njoj stoji "The world is mine", odnosno "Ceo svet je moj", a mi našoj starleti od srca čestitamo na verifikovanom nalogu!


Tramp: Putin je dobar rival - RTV\nArhiva » Vesti » RTV 16.07.2018\nTramp: Putin je dobar rival\nHELSINKI - Američki predsednik Donald Tramp izjavio je danas, posle razgovora sa ruskim predsednikom Vladimirom Putinom u Helsinkiju, da konstruktivan dijalog sa Rusijom otvara nov put ka miru.\nRTV ponedeljak, 16. jul 2018. | Tanjug, FoNet\nTramp je na zajedničkoj konferenciji za novinare rekao da je današnji sastanak početak jednog dugog procesa, uz snažni dijalog sa Rusijom.\nPutin nudi saradnju u istrazi o 12 ruskih agenata\nRuski predsednik predložio je danas da Moskva i Vašington sprovedu zajedničku istragu o ruskim obaveštajcima optuženim za hakerske napade tokom izborne kampanje u SAD 2016. godine.\nUpitan da li će Rusija izručiti 12 ruskih vojnih obaveštajnih agenata optuženih prošle nedelje u SAD za hakovanje izborne kampanje Demokratske partije, Putin rekao da sporazum iz 1999. godine predviđa uzajamnu pravnu pomoć.\nTaj sporazum, kako je objasnio, omogućio bi američkim zvaničnicima da zatraže da ruske vlasti ispitaju 12 osumnjičenih, kao i da američki zvaničnici mogu da zahtevaju da prisustvuju takvim ispitivanjima, prenosi AP.\nPutin je, međutim, dodao da će Rusija onda očekivati da SAD vrate uslugu i sarađuju u ruskoj istrazi protiv Vilijema Braudera, britanskog investitora optuženog za finansijski kriminal u Rusiji. Brauder je zaslužan i za izglasavanja takozvanog zakona "Magnitski", koji je američkim vlastima omogućio da sastavljaju crne liste ruskih zvaničnika za koje tvrde krše ljudska prava.\nAmerički predsednik ocenio je da je Putin izneo "neverovatnu ponudu" da dozvoli ruskim i američkim istražiteljima da sarađuju u istrazi navoda o ruskih sajber napadima.\nTramp je rekao da ima veliko poverenje u svoje obaveštajne agencije koje su zaključile da se Rusija mešala u izbore, ali i da je Putin danas bio "neverovatno snažan" u svojoj tvrdnji da Rusija nema veze sa tim optužbama.\n"Naš odnos nikad nije bio gori nego sada", rekao je Tramp, navodeći da se sada, posle četvorosatnih razgovora u Helsinkiju, sve promenilo.\nOcenio je da je današnji dan bio veoma konstruktivan i da je sa Putinom dogovoreno da se razgovori nastave u budućnosti.\n"Putin je dobar rival i to je kompliment", rekao je Tramp, ističući da daje prednost diplomatiji i angažmanu, a ne konfliktu i neprijateljstvu.\nOn je kazao da se moraju pronaći načini za saradnju kako bi se delili zajednički problemi.\nGovoreći o odnosima sa Rusijom, rekao je da su se promenili i da su za aktuelni status bilateralnih odnosa odgovorne obe zemlje. Naveo je i da je sa Putinom razgovarao o navodnom mešanju u američke izbore. Prema njegovim rečima, američka istraga o ruskom mešanju je "katastrofa" za SAD, prenosi Rojters.\n"Lako sam pobedio Hilari Klinton", rekao je Tramp i dodao da nije bilo dosluha.\nVeruje i da su Putin i Rusija žele da okončaju problem koji se tiče zabrane nuklearnog oružja.\nObezbeđenje izbacilo novinara pred KZN Putina i Trampa\nUoči konferencije za novinare obezbeđenje je na silu izbacilo jednog muškarca iz sale, za koga BBC navodi da je novinar.\nBBC navodi da je reč o novinaru američkog nedeljnika "Nejšn" i da je u njegovom izbacivanju učestvovala američka tajna služba. Detalji nisu poznati.\nRuski i američki novinari imaju odvojene pres centre\nRuski i američki novinari, koji prate samit između ruskog i američkog predsednika Vladimira Putina i Donalda Trampa, u Helsinkiju rade u odvojenim pres centrima.\nFinski organizatori su napravili dva pres centra za izveštače iz Kremlja i Bele kuće. Obično, novinari na velikim međunarodnim sastancima koriste jedan pres centar, preneo je Tass.\nDomaćini su postavili dva informativna znaka za ruske i američke novinare i, iako ne postoji zabrana, već je i samo to dovoljna preporuka novinarima gde da rade.\nRuski i američki novinari imaju na raspolaganju nekoliko soba sa besplatnim Wi-Fi, stolovima. stolicama i foteljama.\nU kantini su za njih pripremljeni sendviči, hladna i topla pića i finska supa od graška - herneroka.\nOni, takođe, mogu da izađu u unutrašnje dvorište da udahnu svež vazduh ili zapale cigaretu.\nNemaci: Tramp veća pretnja svetskom miru nego Putin\nGotovo dve trećine Nemaca smatra da je Tramp veća pretnja svetskom miru nego Putin, pokazalo je istraživanje objavljeno uoči njihovog današnjeg susreta.\nVećina od ukupno 2.052 ispitanika ankete YouGov, Međunarodni institut za ispitivanje javnog mnjenja sa sedištem u Velikoj Britani, kaže i da je Putin simpatičniji, kompetentniji i moćniji od Trampa.\nSamo pet odsto ispitanih smatra da je Tramp kompetentniji šef države, a njih 56 odsto to misli za Putina, dok ostatak nije imao odgovor.\nIstraživanje je pokazalo i da većina smatra Putina moćnijim (43 u odnosu na 25 odsto), iako su Sjedinjene Države vojno i ekonomski snažnije od Rusije.\nVećina, 64 odsto ispitanika misli da je Tramp veća pretnja svetskom miru nego Putin, 16 odsto, prenele su agencije.\nHelsinki: Rukovanje preko stola, bez osmeha, teme su brojne\nNa početku sastanka dvojica lidera su se rukovala preko stola, osmeha na licima nije bilo, a i Tramp se nije rukovao sa istom, vidljivom žestinom kao prilikom susreta sa drugim svetskim liderima.\nPre početka razgovora, koji se vode iza zatvorenih vrata, samo u prisustvu prevodioca, Tramp je čestitao Putinu na organizaciji Svetskog prvenstva istakavši da je ono bilo "jedno od najboljih".\nPutin: Besmislica da imamo kompromitujući materijal o Trampu\nRuski predsednik odbacio je navode da je Moskva prikupljala kompromitujući materijal o američkom predsedniku Donaldu Trampu ili njegovoj porodici.\nUpitan na zajedničkoj konferenciji za novinare nakon sastanka sa Trampom, Putin je te tvrdnje odbacio kao "čistu besmislicu".\nOn je rekao da nije znao za Trampov dolazak u Moskvi pre nekoliko godina, a pre izbora 2016. godine, obeleženih optužbama da su se Rusi mešali u kampanju kako bi podržali Trampa, prenosi AP.\nAgencija navodi da se Putin, bivši agent KBG, nasmejao na pomen da su ruske bezbednosne službe pokušale da skupe inkriminišući materijal o biznismenima i upitao: "Da li stvarno mislite da pokušavamo da pratimo svakog biznismena"?\nOn je rekao i da je želeo da Tramp pobedi na izborima, ali je negirao da se ruska država mešala u te izbore.\nTramp i Putin o utiscima posle susreta u Helsinkiju\nDonald Tramp je izjavio, posle susreta s Vladimirom Putinom, da ima veliko poverenje u svoje obaveštajce i da se "dve najveće nuklearne sile moraju slagati", dok je Putin rekao da je sastanak s Trampom bio "sadržajniji nego što je očekivao".\n"Kao što sam rekao danas i mnogo puta ranije, imam veliko poverenje u svoje obaveštajce. Međutim, priznajem i da se, kako bismo izgradili svetliju budućnost, ne možemo isključivo fokusirati na prošlost - kao dve najveće nuklearne sile, moramo se dobro slagati", napisao je Tramp na Tviteru, uz haštag #Helsinki2018.\nAmerički predsednik se, inače, posle samita u Helsinkiju našao na udaru žestokih kritika kako demokratskih tako i nekih republikanskih kongresmena kod kuće, koji su njegove današnje izjave na konferenciji za novinare s Putinom ocenili kao "sramotne" i kao "propuštenu priliku da uputi snažno upozorenje u vezi sa mešanjem u izbore".\nIstovremeno, ruski predsednik je, u intervjuu ruskoj televiziji Kanal jedan, rekao da su njegovi današnji razgovori s Trampom bili sadržajniji nego što je očekivao i da su se odvijali u "partnerskoj atmosferi".\n"Nisam imao posebna očekivanja jer je to bio naš prvi pravi sastanak. U početku je to ličilo na neku vrstu zagrevanja kako bismo konkretnije razgovarali prilikom budućih kontakata. Međutim, stvari su krenule u drugom pravcu - razgovor je bio zaista veoma sadržajan", rekao je Putin.\nOn je naveo da nisu odredili datum svog narednog susreta, ali nije isključio mogućnost da se sa američkim liderima sastane na marginama nekog azijskog foruma ili kasnije u Argentini, na samitu G20.\nAmerički političari šokirani Trampovim izjavama u Helsinkiju\nGlas Amerike ponedeljak, 16. jul 2018.\nB92 ponedeljak, 16. jul 2018.\nVladimir Putin Donald Tramp Vašington Finska Rusija Moskva Kina\n"Irački bajkeri" protiv verskih podela\nZaplenjena tona eksploziva: U velikoj akciji bezbednosnih snaga usmrćeno 14 ekstremista


U tekstu pod nazivom „Medijski mrak Srbije u režiji opozicije!“ iznose se mnogoborojne neistine, poput skandalozne tvrdnje da tokom skupa „Budućnost Srbije“ nije bilo moguće gledati televiziju Pink preko EON aplikacije, dodaje se.\n„U tekstu koji liči na scenario iz nečije mašte, grubo se zloupotrebljava ime SBB i dovodi u vezu sa opozicijom i Draganom Đilasom koji nikada nije bio vlasnik ni jednog procenta kompanije. Kompanija SBB omogućava gledaocima preko svih svojih aplikacija najbolji mogući kvalitet programa, zbog čeg smo kod publike i prepoznati kao najpoželjniji izbor. Nikada nismo cenzurisali ni jedan pogram“, navodi se u saopštenju.\nKompanija dodaje da je jedini problem u isporuci programa preko EON aplikacije bio je moguć 18. aprila kada usluga mobilnog interneta MTS nije radila, što je Telekom i sam objavio. Predstavljanje kompanije United Grupa, u okviru koje posluju SBB i najslobodniji mediji po svim svetskim standardima, kao nekoga ko „ukida medijske slobode i zalaže se za medijski mrak“ potpuno je zlonamerno.\n„List Informer očigledno ima običaj da svojim izveštajima nanosi štetu pojedincima, kompanijama, a nedavno i građanima Srbije objavljujući tekst u kome su izrazili oduševljenje što je izgoreo deo katedrale Notr Dam. Kako se novinar koji je pisao ovaj neprofesionalan i neistinit tekst nije ni potpisao, iznosimo sumnju da je možda u pitanju isti autor koji je „slavu“ već stekao izveštavajući o atmosferi sa odloženog koncerta Bili Ajdola na Kalemegdanu, uveravajući čitaoce da su atmosfera i svirka na koncertu bile nezaboravne, iako koncert nije održan zbog kiše“, dodaje se.\nKompanija je dodala da svesna da u Infomeru mogu da se objave potpune neistine i izmišljeni događaji, poput optužbe da je SBB cenzurisao Pink, ovaj demantij piše po Zakonu o informisanju zbog gledalaca, kako ne bi bili dovedeni u zabludu.\n„Neistine u režiji tabloida Informer imaju evidentno cilj da zavaraju javnost u Srbiji, ali istina se ne može potisnuti lažima i obmanama“, zaključeno je u saopštenju.\nEON Informer Pink SBB\n← Maja Pavlović šest dana štrajkuje glađu, nadležni se ne oglašavaju\nGeorgiev u „Utisku nedelje“: Mediji treba da kontrolišu vlast →